Irekia Eusko Jaurlaritza - Gobierno Vasco :: Ertzaintzako Helikopteroen Unitatea omendu du urpekari elkarte batek\nErtzaintzako Helikopteroen Unitatea omendu du …\nUrtabik, urpeko ekintzak bultzatzea xede duen Bilboko elkarte batek, Ertzaintzako Helikopteroen Unitateari omenaldia egin dio gaur eguerdian, oroitapenezko plaka bat emanez. 2007ko urrian egindako erreskate batean helikopteroak egindako lana oniritzi dute ekitaldian. Egun hartan, bi urpekarik istripua izan zuten Bermeotik hurbil; biak atera zituzten baina, bata zoritxarrez hil egin zen handik gutxira.\nUrtabi elkarteko kideek oroitapenezko plaka bat eman diote gaur Ertzaintzako Helikopteroen Unitatearii, azken hauen Iurretako egoitzan ospatu den omenaldian. Herrizaingo sailburuordeak, Raul Fernandez de Arroiabek, eman dizkio eskerrak elkarteari unitateko kideen izenean. Esan behar, sailburuordea bera ere, tituludun urpekaria dela.\nHelikopteroen Unitateak erreskate hartan egindako lana goirapatu nahi izan du elkarteak; helikopteroak ezbeharra izandako tokira iristeko izandako azkartasuna, erreskate eta lurreratze maniobrak egiteko erakutsi zuten abilezia, eta orokorrean, beren profesionaltasuna eta betebeharraz harago doan bokazioa nabarmendu dituzte Urtabiko kideek.\n2007ko urriaren 6an jazotako ezbehar baten ondorioa izan zen gaur saritu den erreskate operazioa. Ogoñoko lurmuturraren (Elantxobe) inguruan Urtabik antolatutako ekimen batean parte hartzen ari ziren bi urpekarik istripua izan zuten olatu-kolpe baten erruz. Uraren indarrak haitzen kontra joarazi zituen eta konortea galdu zuten biek. SOS Deiakek, gertatutakoaren berri izan bezain laster, erreskate operazio berezi bat antolatu zuen; Ertzaintzak, Gurutze Gorriak eta helikoptero batek hartu zuten bertan parte eta Larrialdiei Aurregiteko kide batek kudeatu zituen lan guztiak. Urpekarietako bat uretatik atera ostean Galdakaoko Ospitalera eraman zuten anbulantziaz. Bestea, aldiz, Elantxobeko portura eraman zuten eta, suspertzen saiatu baziren ere, handik gutxira hil egin zen.


Mutualiak laneko arriskuen prebentzioaren gaurko panoramikari buruzko argazki onenak sarituko ditu\nLan arriskuen prebentzioari buruzko Mutualiaren XVI. argazki lehiaketa abian jartzen da. Izena emateko epea otsailaren 15ean ireki da, eta martxoaren 15ean amaituko da.\nSariak 2.700 euroko diru kopuruarekin hornituta egongo dira eta saridunen izenak Mutualiak apirilaren 28aren, Laneko Segurtasunaren eta Osasunaren Egunaren harira antolatuko duen ekitaldian jakinaraziko dira.\nAurreko edizioek harrera bikaina izan zutenez, eta lan esparruko prebentzioaren egoera erakusteko eta hari buruz sentsibilizatzeko asmoz, Mutualiaren Laneko Arriskuen Prebentzioari buruzko Argazkilaritza Lehiaketan parte hartzera gonbidatzen zaituztegu.\nEpaimahaiaren erabakia apelaezina izango da, eta 2019ko maiatzaren hasieran ezagutaraziko da Mutualiaren web-orrian. Sariak honakoak dira:\nHirugarren saria: 600\n18 urtetik gorako edozein pertsonak eman dezake izena; nahi beste argazki bidal ditzake. Gaia laneko arriskuen prebentzioaren ingurukoa izango da, eta haren balioak nabarmenduko dira argazkien bidez. Gainera, positiboki baloratuko dira arrisku egoerak edota praktika onak irudikatzen dituzten lanak. Aurkeztutako argazki bakoitzeko, “Deskribapen orria” deituriko formularioaren ale bat bete beharko da; bertan, irudian agertzen den arrisku egoera edota praktika ona deskribatuko da.\nMutualiak animatu egiten zaitu begiak irekitzera eta zure inguruko arriskuez eta prebentzio-neurriez ohartzera. Prebentzioaren panoramika irudikatzeak saria dauka.\nOinarriak PDF formatuanDeskargatu\nDeskripzio orria PDF formatuan Deskargatu


SILICIE - Ogasuna\nAlkohola eta edari alkoholdunak, hidrokarburoak eta tabakoa/\nForu Ogasunak Zerga Berezien xede diren produktuen kontabilitatea eramateko sistema berri bat ezarri du, bat etorriz Zerga Berezien Araudiko 50. artikuluarekin.\n2020ko urtarrilaren 1etik aurrera, Gipuzkoako Foru Aldundiko Egoitza Elektronikoaren bidez eramango da Zerga Berezien xede diren produktuen kontabilitatea eta, hala badagokio, horiek lortzeko erabilitako lehengaiena. Horretarako, kontabilitateko idazpenak elektronikoki hornituko dira.\nDena den, data honetatik hastea borondatezkoa izango da, eta 2021eko urtarrilaren 1etik aurrera, berriz, derrigorrezkoa. Hori dela eta, 2021eko urtarrilaren 1etik hastea hautatzen dutenek honako hau bete beharko dute:\nKontabilitatea Gipuzkoako Foru Aldundiaren egoitza elektronikoaren bidez eraman behar duten establezimenduek 2021eko urtarrilaren 1etik martxoaren 31ra bitartean bidali ahal izango dituzte 2020. urteari dagozkion kontabilitate idazpenak.\n2020ko abenduaren 31ra arte, aurreko paragrafoan xedatutakoari heltzen diotenek Zerga Berezien Erregelamenduko 50. artikuluak 2019ko abenduaren 31n indarrean duen idazkerari jarraituz bete beharko dituzte artikulu horretan jasotzen diren kontabilitate betebeharrak, bai eta erregelamendu horren 44. artikuluko 5. apartatuan aurreikusitako aitorpena aurkeztu ere.\nGipuzkoako Foru Aldundiaren Egoitza Elektronikoan berariazko sarbide bat jarriko da, betebeharra errazago bete ahal izateko.\nSILICIE formularioen aplikazioa indarrean dago Gipuzkoatarian, Zerga Berezien kontabilitate idazpenak alta emateko.\nEra berean, eskuragarri daude ondorengo gidaliburuak eta gidak:\nSAGARDOGILE ETA TXAKOLINGILEENTZAT SILICIEri buruzko ESKULIBURUA\nARDO UPATEGIAK SILICIEri buruzko GIDA.\nSAGARDOTEGIAK SILICIEri buruzko GIDA.\nGARAGARDO FABRIKENTZAT SILICIEri buruzko GIDA.\nERATORRITAKO EDARIEN FABRIKENTZAT SILICIEri buruzko GIDA.\nZerga Berezien kontabilitatea Gipuzkoako Foru Aldundiko Egoitza Elektronikoaren bidez egingo da, kontabilitateko idazpenak elektronikoki hornitzearen bidez.\nHornitu beharreko kontabilitateko idazpenen edukia definitzen da, bai eta aurkezteko era, epeak eta prozedurak ere.\nDokumentazio teknikoa argitaratu da.\nDokumentazio teknikoaren atalean kontsulta teknikoak egiteko postontzia argitaratu da.\nWeb zerbitzuen bidez proben ingurunea sortu da.\nUrtarrilaren 13tik aurrera, eskuragarri daude kontabilitateko idazpenak elektronikoki hornitzeko web zerbitzuak.\nArgitaratu da 650/2019 Foru Agindua, abenduaren 26koa, SILICIEaren bidez fabrikazioko zerga berezien xede diren produktuen kontabilitatea eramateko obligazioa betetzeko gizarte-lankidetzaren baldintzak onartzen dituena.\nZerga Berezien kontabilitatea Gipuzkoako Foru Aldundiaren Egoitza Elektronikoaren bidez lantzeko betebeharra izango dute honako establezimendu mota hauen titularrek:\nKontabilitateak Zerga Berezien xede diren produktuen izakin, mugimendu eta prozedura guztiak islatu beharko ditu, eta, hala badagokio, horiek eskuratzeko beharrezko lehengaienenak ere bai, biltegiratzeagatik, fabrikatzeagatik edo zirkulazioagatik sortutako ezberdintasunak barne.\nKontabilitateko idazpenen edukia\nForu Ogasunari kontabilitateko idazpenak elektronikoki hornitzeko bete behar diren datuak honako esteka honetan zehaztuta daude:\nHorniketaren xede diren kontabilitateko idazpenen edukia, honen bitartez: Gipuzkoako Foru Aldundiaren Egoitza Elektronikoa (I. eranskina PDF)\nKontabilitatea lantzeko erak\nZerga Berezien kontabilitatea Gipuzkoako Foru Aldundiaren Egoitza Elektronikoaren bidez lantzeko, honela egin ahal izango da:\nZuzenean egoitza elektronikoan (arau orokorra)\nEstablezimenduetako titularrek, kasuan kasu, izan dezaketen euskarri informatikoko kontabilitate-sistemaren bidez (aukerakoa)\nElektronikoki hornitzeko erak\nEgoitza elektronikoan INPRIMAKIA telematikoki aurkeztuta\nTelematikoki aurkeztuta, testu-planoaren fitxategia inportatzearen bidez (PDF)\n2.1 Web Formularioa Fitxategia Inportatuz: Kontabilitate idazpenen indargabetzea (Talde guztiak) (PDF)\n2.2 Web Formularioa Fitxategia Inportatuz: Kontabilitate idazpenen alta (Alkoholaren eta edari alkoholdunen taldea) (PDF)\n2.3 Web Formularioa Fitxategia Inportatuz: Kontabilitate idazpenen alta (Tabako laboreen taldea) (PDF)\n2.4 Web Formularioa Fitxategia Inportatuz: Kontabilitate idazpenen alta (Alkoholaren, edari alkoholdunen eta tabako laboreen taldea) (PDF)\n2.5 Web Formularioa Fitxategia Inportatuz: Kontabilitate idazpenen alta (Hidrokarburoen taldea) (PDF)\n3. Web zerbitzuen bidez telematikoki aurkeztea (PDF)\nIzena emateko eta eskaerak egiteko formularioak\n• Euren kontabilitate sistema informatikoa dutenek horren bidez kontabilitatea eramateko hautua (SILICIE)\n• Euren kontabilitate sistema informatikoa dutenek horren bidez kontabilitatea eramateari uko egitea\n• Kontabilitatea egoitza elektronikoaren bidez eramateko hauta, horretara behartuta ez daudenen aldetik\n• Kontabilitatea egoitza elektronikoaren bidez eramateari uko egitea, horretara behartuta ez daudenen aldetik\n• Kontabilitatea paperezko liburu foliatuen bitartez eramateko eskaera\nFormulario hauek aurkeztu behar dira gure egoitza elektronikoaren bidez Zergabidean, eta bertan aurkituko dituzue ibilbide hau jarraituz “Idatziak>Zerga bereziak eta ingurumen tributuak>eskaerak”.\n1.- Kontabilitateko idazpenak deuseztatzea (Talde guztiak) (PDF)\n2.- Baldintzen, arauen eta erroreen zerrenda (PDF)\n3.- Kontabilitate idazpenen alta (Alkoholaren eta edari alkoholdunen taldea) (PDF)\n4.- Kontabilitate idazpenen kontsulta (Alkoholaren eta edari alkoholdunen taldea) (PDF)\n5.- Kontabilitate idazpenen alta (Tabako laboreen taldea) (PDF)\n6.- Kontabilitate idazpenen kontsulta (Tabako laboreen taldea) (PDF)\n7.- Kontabilitate idazpenen alta (Alkoholaren, edari alkoholdunen eta tabako laboreen taldea) (PDF)\n8.- Kontabilitate idazpenen kontsulta (Alkoholaren, edari alkoholdunen eta tabakoaren taldea) (PDF)\n9.- Kontabilitate idazpenen alta (Hidrokarburoen taldea) (PDF)\n10.- Kontabilitate idazpenen kontsulta (Hidrokarburoen taldea) (PDF)\n11.- Eskemak (PDF)\n12.- Web zerbitzuen WSDL (PDF)\n13.- Fitxategien egitura, web formulariora inportatu ahal izateko (XLSX)\n14.- Izakinen kontsulten web-zerbitzua (PDF)\n0A.- Mugimendu moten deskribapena (PDF)\n0B.- Taulen zerrenda ( 2020/06/29 eguneratuta)\nProben ingurunea (PDF)\n0C.- Aduanetako kodeen zerrenda\nKontsulta teknikoak egiteko postontzia: siliciekontsultak@gipuzkoa.eus\n578/2019 Foru Agindua (PDF)\n650/2019 Foru Agindua (PDF)\n650/2019 Foru Aginduaren anexoak:\n- Baimena, fabrikazio-zerga berezien xede diren produktuen kontabilitate-idazpenenak elektronikoki bidaltzeko (PDF)\n- Atxikimendu agiria (PDF)\n- Borondatezko baja (PDF)


txt2tags - testu formateatze eta bihurtze tresna\nEskuliburu orri hau txt2tags-ek sortua da testu fitxategi soil batetik. Testu fitxategi bera HTML-ra bihurtu da eskuliburuaren sareko bertsiorako.\nIturburu BAT, helburu ASKO - http://txt2tags.org\nGoiburukoak               Iturburu fitxategiaren lehenbizko 3 lerroak\nIzenburua                = hitzak =\nZenbakitutako izenburua  + hitzak +\nIruzkina                 % iruzkinak\nLerro bereizlea          -----------------------...\nLerro lodia              =======================...\nEstekak                  [etiketa url]\nTarte bakarrekoa         ``hitzak``\nTestu gordina            ""hitzak""\nZerrenda                 - hitzak\nZenbakitutako zerrenda   + hitzak\nDefinizioen zerrenda     : hitzak\nTaula                    | gelaxka1 | gelaxka2 | gelaxka3...\nHitzez hitzeko lerroa    ``` hitzak\nLerro gordina            """ hitzak\nEtiketatutako lerroa     ''' hitzak\nHitzez hitzeko area      ```\nArea gordina             """\nArea etiketatua          '''\nASCII Art apainketarako erabiliko diren karaktereak definitzeko PATROIA ezarri, ondoko ordenean: Erpina, ertza, aldea, barra1, barra2, maila2, maila3, maila4, maila5. Defektuzko patroia +-|-==-^" da. Aukera hau ASCII Art helbururako erabiltzeen da bakarrik.\nCSS-rekin jatorrak diren etiketak txertatu. HTML eta XHTML helburuen kodea CSS fitxategiekin erabiltzeko hobetzen du. Etiketen atributuak kentzen dira, aurkezpen etiketak sahiesten dira, goiburukoak H1, H2 eta H3 etiketekin egiten dira, eta DIV berriak sortzen dira: #header, #body, .toc.\nCSS fitxategiaren edukiak HTML/XHTML goiburuetan txertatu. --style erabili CSS fitxategia zehazteko.\nIturburu fitxategian erabiltzen den karaktere kodeketa KODEKETA-ra ezarri. Adibidez UTF-8 edo iso-8859-1.\nIrteeraren altuera ZENB zutabeetan finkatu. Aukera hau ASCII ART helburuarekin bakarrik erabiltzen da, --slides baita erabiltzen bada.\nFITX zehaztu sarrera fitxategi bezela, iturburu dokumentua. '-' erabili iiturburuak STDIN-etik irakurtzeko.\nEpostak spam robotengandik ezkutatu. @ eta puntuak kentzen ditu. foo@bar.com helbidea <foo (a) bar com> bihurtzen du.\n--dump-config aukera ezgaitzen du.\n--dump-source aukera ezgaitzen du.\n--targets aukera ezgaitzen du.\nMezuak erakutsi, --quiet aukera ezgaituz.\n--toc-only aukera ezgaitzen du.\nFITX zehaztu irteera fitxategiaren izen bezala. '-' erabili helbura STDOUT-era bidaltzeko.\nHelburuko dokumentuaren mota MOTA-ra ezarri. Gehien erabilitako helburuak: html, xhtml, tex, man, txt. --targtets aukera erabili eskuragarri dauden helburu guztiak ikusteko.\nEdukien Taula (TOC) automatiko gehitu helburu dokumentura, Goiburukoa eta Gorputzaren artean. TOC-aren kokapena %%TOC makroarekin zehaztu dezakezu.\nEdukien Taularen maila (sakonera) maximoa ZENB-en ezarri. ZENB baino sakonago dauden izenburuak ez dira Edukin Taulan sartuko.\nEzarpenek, aukeren antzera, txt2tags pertsonalizatzea ahalbidetzen dute. Hiru lekutan erabil daitezke: iturburu dokumentuaren Ezarpenak arean, ~/.txt2tagsrc fitxategian, --config--file aukerarekin zehaztutako kanpoko fitxategi batean.\nHelburu formatua ezartzen du, --target-ekin bezala. Adibidez:\nKanpoko fitxategi batetik unekoan ezarpenak txertatzen du, --config-file-k bezala. Adibidez:\nDokumentuan erabiltzeko estilo fitxategia ezartzen du, --style-k bezala. Adibidez:\nDokumentuko karaktere kodeketa adierazteko, --encoding-ek bezala. Adibidez:\nIturburu dokumentuko Gorputza aldatzeko erabiltzen den bilatu/ordeztu iragazkia, txt2tags-ek inolako analisia egin BAINO LEHEN. Bilaketak Python-eko adierazpen erregularrak erabiltzen ditu. Adibidez:\nSortutako dokumentua aldatzeko erabiltzen den irteerako bilatu/ordeztu iragazkia, txt2tags-eko prozesu osoaren ONDOREN. Bilaketak Python-eko adierazpen erregularrak erabiltzen ditu. Adibidez:\nMakroak zure dokumentuan eduki dinamikoa sartzeko lasterbide baliagarriak dira. Ituruburuko Gorputzean jarri behar dira. %%toc ezik, makro guztiak %Y eta %f bezalako parametro bereziekin pertsonalizatu daitezke. Begiratu txt2tags-en Erabiltzaile Gida xehetasunetarako.\nIrteerako fitxategiaren bidea txertatzeko. Defektuzko formatua %%outfile(%f) da. "Hau manpage-eu.html fitxategia da" bezalako aipamenentzako erabilgarria.\nEdukien Taula non agertu behar den zehazten du. Behin baino gehiagotan adieraz dezakezu. Ohartu --toc aukera erabili beharko duzula baita ere.\ntxt2tags -t html fitx.t2t\nHTMLra bihurtu, fitx.html-n gordez.\ntxt2tags -t html -o - fitx.t2t\nHTMLra bihurtu, emaitzak STDOUT-era bidaliz.\ntxt2tags -t html --toc fitx.t2t\ntxt2tags -t html --toc --toc-level 2 -n fitx.t2t\ntxt2tags --toc-only fitx.t2t\ntxt2tags -t html --css-sugar --style oinarrizkoa.css --style ui.css fitx.t2t\ntxt2tags -t art --slides --width 80 --height 25 -o - file.t2t | more\nSortu ASCII Art aurkezpen diapositibak, 80x25-eko terminal/leihoan ikusteko prest.\ntxt2tags -t html -o - file.t2t | tidy > file.html\nEskuliburu orriaren euskara itzulpena Ales Zabala Alava-k (Shagi) <<shagi (a) gisa-elkartea org>> egin du.


Toldoak opari gisa. Noticias de Gipuzkoa\nToldoak opari gisa\nMaite Isasti bere dendan, toldotxo batzuk aurrean dituela.\nMaite Isasti zarauztarrak Aitan Toldua denda zabaldu zuen duela hamar urte. Zarauzko toldoen miniaturak egiten ditu eskuz eta herriko oroigarriak erosteko erreferente bilakatu da.\nAne Rotetaren erreportaje eta argazkia - Jueves, 19 de Julio de 2018 - Actualizado a las 06:01h.\nZarautz bereizten duen zerbait baldin badago ia hiru kilometrotako hondartza da, baina hondartzaren itxura guztiz bereizgarri eta berezi egiten dutenak toldoak dira. Izan ere, udako argazki guztiak janzten dituzte toldoek eta herriko udari kolore eta irudi berezia ematen diote. Gainera, asko dira toldoen inguruan milaka eta milaka oroitzapen dituzten zarauztarrak, baita kanpotik etorritakoak ere, asko baitira uda pasatzera etortzen diren Gipuzkoako, Euskal Herriko, Estatuko nahiz atzerriko familiak.Maite Isasti zarauztarrak lotura handia du bere herriko hondartzarekin. Haurra zenean uda guztiak pasatzen zituen 552. toldoan eta duela hamar urte ekin zion Zarauzko toldoen miniaturak eskuz egiteari, Aitan Toldua negozioa zabaldu zuen arte. Isastik azaltzen duenez, bere aitarena izan zen ideia eta horregatik jarri zion dendari izen hori: “Duela hamar urte dekorazio denda bat nuen eta uda iristen zenean askok galdetzen zidaten ea ba al nuen Zarauzko herriaren zerbait tipikoa. Aitak esan zidan: zer dago toldoa baino tipikoagorik? Eta egia da Zarautz identifikatzen duen zerbait direla toldoak. Donostian eta Biarri-tzen, adibidez, badaude baina ez dira berdinak”.\nHala, toldotxo txikiez gain, motxilak, poltsak, itzalkinak eta haurren amantalak egiten hasi zen Maite, eta hamar urte beranduago, ezin da zoriontsuago egon orduan hartutako erabakiarekin, bere denda dagoeneko herriko oparien eta souvenirren nolabaiteko erreferente bat baita Zarautzen. Dena den, argi dauka ideia emateaz gain, bere aita izan zela negozioa zabaltzeko bultzada eman ziona. “Nire aitak argi ikusi zuen eta nigan sinistu zuen. Urte ba-tzuk geroago hil zen eta eskerrak eman behar dizkiot bera izan zelako honekin hasteko eta jarraitzeko bultzada eman zidan pertsona”, zehazten du hunkituta. Zentzu horretan, Aitan Toldua negozio bat baino askoz gehiago da Isastiren-tzat, bere bizitzaren zati bat da.\nIsastik eskuz egiten du toldotxoa atontzeko prozesu osoa eta lehendabizi modelo bakarrarekin hasi zen arren, gaur egun lau eredu desberdin ditu. “Azken finean, Zarauzko toldoak hizkuntza bat bezala dira, eta itsasoaren arabera, tolestu egiten dira edo modu batera edo bestera jartzen dira. Hasieran, lona jaitsita zegoela egiten nuen soilik eta gero beste batzuk egiten hasi nintzen. Esaterako, enbatako loturarekin egiten dut bat, bestea itsasgora dagoenean jartzen den moduan, eta azkenik, toldoa irekita dago eta bertan toallak, sandaliak, palak eta abar jartzen dizkiot”, azaltzen du Maitek.\nProzesu osoa berak egiten du (ehuna moztu, josi, egurtxoak moztu, zuloak egin, makilak margotu…) eta noizean behin bere alabak lagun-tzen dio miniaturazko toldotxoak osatzen. Udan bisitari gehiago kontuan daudela izanda, ekoizpena askoz handiagoa izan ohi da, baina neguan ere egiten ditu garai honetan lana ez pilatzeko.\nEta profilari dagokionez, denboraldiaren arabera asko aldatzen dela dio egileak: “Neguan opariren bat egin nahi duten zarauztarrak etor-tzen dira, eta ekainean eta uztailean pasadan dagoen jendea izaten da gehienbat;beraz, gehiago eramaten dituzte kamisetak, toallak eta horrelakoak, gauza praktikoagoak. Abuztuan, berriz, urtero uda pasatzera etortzen direnak nagusitzen dira eta horiei izugarri gustatzen zaizkie toldoak, baina hondartzarekin zerikusia duten beste edozer gauza ere eramaten dute”.\nIrailean joan ohi dira herritik bisitari gehienak, eta orduan iristen da opariak erosteko garaia. Hala, Isastiren arabera, denek eramaten dute Zarautzen oroigarriren bat, “amonarentzako, lagunen batentzako edota semearentzako”. Zentzu horretan, kanpoan bizi diren zarauztar askorentzako toldoak saltzen omen dituela ere azpimarratu du eta hori “izugarria” da berarentzat: “Zuk egiten duzun zerbait gustatzea ikaragarria da eta kanpoan bizi den zarauztar batentzako norbaitek opari gisa toldotxo bat erostea mundiala iruditzen zait”. Horretaz gain, zenbait txapelketetan trofeo gisa ere banatu dutela dio Maitek.\nBestalde, haurrentzako aulki txikiak ere egiten ditu eta aulkitxoek zarauztarren artean duten harrera bikaina izan omen da: “Ume bati bere neurriko aulki txiki bat jartzen diozu eta zoratu egiten da eta, gainera, asko izan dira etorri zaizkidan amonak esanez bilobak orain primeran bazkaltzen diola edo askoz hobeto meriendatzen diola hondar-tzan”.\nZarauzko hondartza da, finean, Aitan Toldua denda girotzen duena eta Isastik hondartzarekin lotura handia duela nabaria da denda ikustean. Halaxe esaten diote, gainera, bezero askok: “Nire gurasoekin eta anai-arrebekin hondartzan urtez urte bizitakoa oso barruan dut, izugarri gozatu eta bizi izan nuen eta nolabait hori nabari behar da hemen. Oroitzapen oso politak ditut toldo inguruan, jolasean... Ondoko toldokoak ere berdinak izaten ziren beti, eta hazten eta zahartzen ikusi ditugu”. Udako hilabeteetako okerrena digestioak zirela dio barre artean, “garai hartan pare bat ordu egon behar genuelako uretara sartu gabe”.\nGuztira, 53 urtetan izan du familiak 552. toldoa, Beach tabernaren aurrean, baina duela bozpasei urte utzi zuten familia dagoeneko ez zelako bertara joaten. “Aita hil zenean beste pare bat urtetan mantendu genuen, baina nire ama gaixotzen hasi zenez urruti gelditzen zitzaion eta toldoa alokatzeari utzi genion”, gogoratzen du. Baina toldoaren inguruko oroitzapenek bizirik diraute eta miniaturazko toldotxoen bizi-tza hasi besterik ez da egin.


Ibarmia enpresan izandako lan istripuan hil zen langilearen heriotza salatu dute Donostian\nOts 14, 2017\tNork: Urola Kostako Hitza\t-\nELA, LAB, ESK, Steilas, EHNE eta HIRU sindikatuek deituta egin dute elkarretaratzea Adegik Donostian duen egoitzaren aurrean.\nGaur eguerdian Adegiren Donostiako egoitzaren aurrean egin duten elkarretaratzeko irudia. (Argazkia: ELA sindikatua)\nLehenengo astelehenean Azkoitiko Ibarmia enpresan lan istripua izan ondoren, ostiralean hil zen langilearen heriotza salatzeko elkarretaratzea egin dute ELA, LAB, ESK, Steilas, EHNE eta HIRU sindikatuek gaur Donostian. Ibarmian istripuan hildako langileak 35 urte zituen eta mutrikuarra zen. Adegi Gipuzkoako patronalak Donostian duen egoitzaren aurrean egin dute elkarretaratzea dozenaka lagunek, Lan istripu gehiagorik ez. Prekarietatea hiltzailea lelopean.\nIstripuaren berri jakin orduko hasi ziren eragileak-eta istripua salatzen eta zauritu zen langileari babesa adierazten. LABek salatu zuen enpresak gertakaria “isilean eta ezkutuan” gorde izana, eta Sortuk ere salatu zuen gertakaria. Gipuzkoako Foru Aldundiak ere “doluminak” adierazi zizkien langilearen senitartekoei eta lagunei, eta Gipuzkoako Batzar Nagusiek adierazpen instituzionala onartu zuten atzo. Eta Azkoitiko PSE-EEk ere salatu zuen istripua.\nIRUDITAN: Abian da txikienen futbol fest ...\nNork: Azkoitiko Hitza - Eka 23, 2018\nAzkoitiko Artelan zentroko ikasleen eraku ...


Urkulluk euskal hiritargo osoari eskatu dio EAJ-PNV bozkatzea, udalak, aldundiak eta Jaurlaritza enplegua sortzeko eta ekonomia suspertzeko ekimenean lerrokatuta egon daitezen\nLehendakariak iragarri du oraindik "lan handia egin behar dela, baina baikortasun mezua adierazi nahi izan du "Euskadi enplegua sortzen ari da eta txanpa hau aprobetxatuko dugu. Hemen dago EAJ, egitasmo sendoarekin; batasun-egitasmoa da, akordiora irekia eta etorkizunerako ikuspegi baikorrarekin".\n22 Maiatza | Berria\nIñigo Urkullu lehendakariak euskal hiritargoa gonbidatu du datorren igandean EAJ-PNV bozkatzera, hori delako berme bakarra Eusko Jaurlaritza, aldundiak eta euskal udalak Euskadik aurrez aurre duen erronkari ekiteko lerrokatuta egon daitezen. Euskadiren erronka izango da enpleguaren sorrera eta hobekuntza esanguratsuaren zantzuak dakartzaten aurreikuspenak finkatzea eta errealitate bihurtzea. "Lan handia geratzen zaigu, oraindik krisia ez dugu atzean uztea lortu. Baina industria alorreko inbertsio berriak ezagutzen ari gara, esportazioak hazi dira, turismoa hazi da, eraikuntza hazi da. Euskadi enplegua sortzen ari da. Txanpa hau aprobetxatuko dugu. Hemen dago EAJ, egitasmo sendoarekin; batasun-egitasmoa dugu,akordiora irekia, etorkizunaren ikuspegi baikorrarekin. Hemen dago EAJ, hemen dago bere egitasmoa.Gure egitasmoa Euskadi delako, gure etorkizuna Euskadi delako" esan du Urkulluk La Casilla pabilioia gainezka jarri duten 7.000 lagunen aurrean. Han egin du EAJ-PNVk kanpaina amaierako mitina. Ekitaldi politikoan, Iñigo Urkullu lehendakariarekin batera izan dira eta hitz egin dute EBB-ren presidente Andoni Ortuzarrek; ahaldun nagusirako hautagai jeltzaleek (Ramiro Gonzalez, Unai Rementeria eta Markel Olano), EAE-ko hiriburuetako hiru alkategaiek (Gorka Urtaran, Juan Mari Aburto eta Eneko Goia), eta Nafarroako Parlamenturako Geroa Bai koalizioan EAJ-PNV-ren bigarren tokian doan Maria Solanak. Ekitaldian bi une hunkigarri bizi izan dira: Ortuzarrek Jose Luis Bilbaori, Ana Madariagari eta Ibon Aresori egin dien omenaldia, hurrengo egunotan, hurrenez hurren, Bizkaiko Ahaldun Nagusiaren kargua, Bizkaiko Batzar Nagusietako presidentetza eta Bilboko alkatetza karguak utziko dituztelarik; eta, bestetik, hautagaiek, EAJ-ren agintariek eta bertaratu guztiek, elkarrekin "Bagare" kanta euskalduna abestu dutenean’.\n“Kanpaina argia izan da“, esan du Urkulluk. “ Euzko Alderdi Jeltzalearen ADNa ikusi da: Zorroztasuna eta Sentsibilitatea. Euskadi eraikitzeko etorkizuna. Zorroztasuna bai, baina eredugarri izateko gaitasunarekin: Departamentuetan eta Goi karguetan % 20ko murrizketa; defizitaren eta zorraren kontrola; eta 200 milioi gutxiago sozietate publikoen ohiko gastuan. Egintzak. Sentsibilitatea? Egintzak argiak dira: Euskadiko hiru eurotik bi dira gastu sozialerako; oinarrizko zerbitzu publikoak bermatuta; Euskadi lehena da gizarte babesean, lehena da hezkuntzan, lehena osasunean. Egintzak” aldarrikatu du lehendakariak. Euskadik lankidetza, elkartasuna eta kooperazioa eskatzen du. Euskadik konpromisoa eskatzen du. Hona hemen konpromisoa. Elkartasuna ahalbidetzen duen Euskadi, zorroztasuna eta sentsibilitatea uztartzen dituena, etorkizuna egintzen bidez eraikitzen duena. Orain, elkarrekin egin behar dugu, integratuz eta denon indarrak batuz. Hauxe da hazteko,inbertitzeko eta enplegua sortzeko ordua. Orain Egintzak! Orain Euzko Alderdi Jeltzalea”. Amaitzeko, Urkulluk igandean bozkatzeko deia egin du “Lana ez da hemen amaitzen. Hauteskundeak igandean izango dira. Gaur eta bihar egin behar dugu azken ahalegina. Larunbatean, hausnarketa paseoan egingo dugu, kalean, lagunekin hitz eginez, herrikideak konbentzituz. Argi eta garbi esango dut. Donostian gehiengo batek nahi du Euzko Alderdi Jeltzaleak irabaztea. Bilbon ere bai. Gasteizen ere bai. Araban gehiengo zabalak nahi du Euzko Alderdi Jeltzaleak irabaztea. Gipuzkoan eta Bizkaian ere bai. Baina EAJ-k goberna dezan, EAJ bozkatu behar da. Herri hau aurrera eramango duenaren alde bozkatu behar da. Denbora aprobetxatu behar dugu. Bide zuzenetik joango gara. Abenturarik gabe. Jaurlaritza, Aldundiak eta Udalak elkarrekin lan eginez. Enplegua sortzen segituko dugu. EAJ-ren konpromisoa. Hazkundea eta enplegua. Egintzak. Igandean, boto guztiak Euzko Alderdi Jeltzalearentzat. EAJ bozkatzea inbertitzea da. EAJ bozkatzea da industria indartzea. EAJ bozkatzea da enplegua sortzea”.\nAndoni Ortuzarrek gaurko ekitaldia amaitu du Urkullu lehendakariari amaitzear dagoen hauteskunde prozesu honetan eskaini duen inplikazioagatik eta parte hartzeagatik bere esker onik zintzoena emateko esan dituen hitzekin; Bilbao, Madariaga eta Aresori ere bere esker ona adierazi die eta baita EAJ-PNVren kanpaina bikaina izatea eragin duten hautagai,profesional, alderdikide alderdizale eta boluntarioei ere bai. Ortuzarrek era berean azpimarratu du igandean bozkatzeak duen garrantzia. “Parte hartzerako dei berezia egin nahiko nuke. Kontzentziatuta egonda zein ez, erabakia hartu gabe zein erabaki irmoarekin. Haserretuta egonda zein ez. Denok baliatu behar dugu botoa emateko dugun eskubidea. Etxean geratzea delako gauzak aldatzeari uko egitea. Botoa ez ematean besteen eskuetan uzten dugu guri dagokigun gauza bat erabakitzeko ardura. Ez bozkatzea da beste aldera begiratzea. Eta hemen, denon ongizateari erreparatu behar diogu. Bozkatu egin behar da. Euzko Alderdi Jeltzalea inbertsio segurua da. Boto probetxugarria da. EAJ bozkatzea da ongizatearen alde egitea, bizikidetzaren, elkarrizketaren eta Euskadiko interesen defentsaren alde egitea. EAJ-PNVk egintzak aurkezten ditu. Proiektuak. Egitasmoak. Batasuna. Indarra. Bozkatzera joan beharra dago.Euzko Alderdi Jeltzalea bozkatu beharra dago”.Halaber, jeltzaleen buruak bertaratu diren alderdikide eta alderdizaleei eskatu die “azken ahalegina” egitea. “Guk hausnarketa egin dugu jada, bihartik aurrera eta igandean hautestokiak itxi arte, oraindik erabakia hartu ez dutenak konbentzitzeko denbora daukagu. Azken bultzada. Gorka Gasteizko alkate egin behar dugu. Ramiro, Arabako Ahaldun Nagusi egin behar dugu; Eneko, Donostiako alkate; eta Markel Gipuzkoako aldundira sartzea lortu behar dugu, gauzak bere onera ekar ditzan. Eta, jakina, Juan Marik Bilbo hiribilduko alkate izan behar du , Unai Bizkaiko Ahaldun Nagusi bihurtzea lortu behar dugu.Uxue ere eraman behar dugu Nafarroako presidentziara. Eta, igandean, Euskadi osoan, hautestontziak gorri,zuri eta berdez bete daitezela. Euskadiren ilusioaz beteta. Euzko Alderdi Jeltzalearen ilusioarekin gainezka”.\nMAIATZAk 22 | Hitzaldia\nAndoni Ortuzarren hitzaldia La Casillan\nUrkullu lehendakariaren hitzaldia La Casillan


Berrogeialdia leihotik, 50 argazkitan – blogoetak\nGauza orok du amaiera, eta eguneroko argazkien kontu honi ere etorri behar zitzaion halako batean. Leihoak kanpotik ikusteko aukera gehixeago dugun honetan (oraingoz behintzat), une egokia dirudi leihaki sail honi bukaera emateko.\nGaur, “Egunsentia leihotik” izendatu dudan timelapsea ekarri dut hona; goizean egina da eta 33 segundoko iraupena du1. Honekin, beraz, fini; honaino argazkien sail luze hau.\nEgunsentia leihotik: 2020-05-05, 07:07:15 / 07:34:40\nBerrogeita hamar irudi izan dira, martxoaren 16 urrun hartan hasi eta atzo arte, gauero-gauero hamarretan plazaratu ditudanak (greba egunetan argitaratu gabeko biak kontatuta). Argazki horietan barrena, denok “leihotik begira geundela”, gauza asko gertatu dira —eta jende asko joan da, gertukoak ere bai—: leihoan geundela iritsi zen udaberria; aldatu gintuzten udako ordutegira; Hernio zurituta ikusi genuen martxo amaieran, eta apirilean sartu ginen; kukua ere entzun genuen leihotik; ilargia bete zen beste behin; bi egunez isildu zen kultura mundua, ikus zezaten, ikus genezan; herriari kolorea emandako margolaria zendu zen; eta maiatzean sartuak gara dagoeneko. Gauza asko, denbora ere luzea izan da eta. Esperimentu honen bidez ikusi ahal izan dugu eguraldiak paisaia nola aldarazten duen, natura egunetik egunera mudatzen, hosto berriak ateratzen, basoa berdetzen… Leihoa bera ere aldatu da, eta triptikoa zena kuadriptiko bihurtu zen: aldatu ote da gure begiratua ere bitarte horretan?\nLeihotik begira egon gara —egonarazi gaituzte— denbora honetan, zer etorriko. Horrela gaude oraindik, eta horrela jarraituko dugu puska batean, hala esango nuke; gorabeherekin segurutik, auskalo. Edonola ere, balia dezagun aukera inork behartu gabe geure leihotik begira —kanpora zein barrura— jarraitzeko; beharbada zerbait berria aurkituko dugu erreparatzen dugun aldiro.\nEskerrik asko egunero-egunero klik egin eta leihoan barrena Hernioren magal eder honi begiratu bat ematera hurbildu zaretenoi; eta, batez ere, gauero-gauero, argazkia argitaratu orduko bere irakurketa egin eta irudiaren azpian iruzkina utzi duen lagun on horri: norabide bateko bakarrizketa dudan hau elkarrizketa bihurrarazi du, eta eskertzekoa da (onartu behar badut ere, askotan ez didala erraza jarri erantzuna 😉 ).\nOharra: Teknika aldetik akats dezente egon dira argazki sail horretan, hala nola, kamera desberdinak erabiltzea (aurreneko argazkiak mugikorrarekin eginak ziren eta gerokoak beste kamera batekin), tripoderik erabili ez izana (gaurko timelapse hau egiteko izan ezik, noski), enkoadratze eta distantzia fokal desberdinak… Tira, hurrengo batean hobeto!\nTimelapse hori 330 argazkik osatzen dute, 5 segundotik 5 segundora atereak, eta gero 10 fps-ko bideo bakar batean muntatuak. Musika T. Albinoniren Adagio ezagunaren zatitxo bat da.\nTimelapse gehiago ikusi nahi izanez gero, egin klik hemen.\nbegiratua, berrogeialdia, COVID-19, egunez egun, egunsentia, koronabirusa, leihotik, timelapse\nZeinen ederra izan den, gauero zabaldu diguzun leihotik begira jartzea! Gau ilunenean ere argi bat piztu da zure leiho horretatik, barrurantz nahiz kanporantz!\nFaltan botako ditut!\nEskerrik asko zuri, Mariaje, leihoaren beste aldean bazela norbait sentiarazteagatik gauero.\nEderra izan da proiektua. Eta ederra amaiera.\nTeknika aldetik … zuk esan izan ez bazenu … Bikain!\nEskerrik asko, Txus.\nOnartu behar dut, proiektua asko gustatu zaidala baina beste modu batean amaitzea espero nuela. Alegia, oraintxe, benetan pasatu denaz ohartzeko argazki guztiak bata bestearen alboan, mosaiko batean, edo bestela, timelapse moduko batean espero nituela 😉\nEskerrik asko Xabier\nHori ere iritsiko da, Olatz, buruan daukat eta erdibidean, gainera. Uste dut —edo beldur naiz— denbora izango dudala oraindik, ezta? 😉\nUtzi erantzuna artzubi(r)i Utzi erantzuna\nEuskal Liburutegi Nazionala\nPirinioetako zeharkaldia, bizikletan: ibilbidea, datu teknikoak, ekipamendua eta ebaluazioa\nItsasargiak altu egon ohi dira\nBigarren mapatik hirugarrenera\nARTXIBOA Hautatu hilabetea 2020(e)ko abuztua (1) 2020(e)ko uztaila (12) 2020(e)ko ekaina (3) 2020(e)ko maiatza (9) 2020(e)ko apirila (34) 2020(e)ko martxoa (32) 2020(e)ko otsaila (5) 2020(e)ko urtarrila (3) 2019(e)ko abendua (4) 2019(e)ko azaroa (3) 2019(e)ko urria (2) 2019(e)ko iraila (4) 2019(e)ko abuztua (4) 2019(e)ko uztaila (3) 2019(e)ko ekaina (3) 2019(e)ko maiatza (8) 2019(e)ko apirila (5) 2019(e)ko martxoa (8) 2019(e)ko otsaila (4) 2019(e)ko urtarrila (7) 2018(e)ko abendua (5) 2018(e)ko azaroa (3) 2018(e)ko iraila (4) 2018(e)ko abuztua (1) 2018(e)ko uztaila (2) 2018(e)ko ekaina (1) 2018(e)ko apirila (2) 2018(e)ko martxoa (3) 2018(e)ko otsaila (3) 2018(e)ko urtarrila (2) 2017(e)ko abendua (1) 2017(e)ko azaroa (2) 2017(e)ko urria (3) 2017(e)ko iraila (4) 2017(e)ko abuztua (4) 2017(e)ko uztaila (3) 2017(e)ko maiatza (1) 2017(e)ko apirila (2) 2017(e)ko martxoa (2) 2017(e)ko otsaila (7) 2017(e)ko urtarrila (7) 2016(e)ko abendua (18) 2016(e)ko azaroa (19) 2016(e)ko urria (21) 2016(e)ko iraila (22) 2016(e)ko abuztua (17) 2016(e)ko uztaila (26) 2016(e)ko ekaina (14) 2016(e)ko maiatza (5) 2016(e)ko apirila (5) 2016(e)ko martxoa (13) 2016(e)ko otsaila (7) 2016(e)ko urtarrila (2)


11.2.1etik 11.6.3ra bitartekoak\nBIG-IP (ASM), ondoko bertsioak:\n14.0.0tik 14.0.0.2ra bitartekoak\n13.0.0tik 13.1.1.3ra bitartekoak\n11.6.1etik 11.6.3ra eta 11.5.1etik 11.5.8ra bitartekoak\nHainbat ahultasun aurkitu dira F5en hainbat produktutan, 3 kritikotasun altukoak, 3 ertainekoak eta 1 baxukoa. Ahultasun horiek hainbat egoera eragin litzakete: zerbitzuaren urruneko etena, sendotasunik gabeko HTTP erantzuna, trafikoaren prozesamendua gelditzea, cross-site scripting (XSS) edo memoriaren kontsumo gehiegizkoa.\nF5ek erabiltzaileen eskura jarri ditu ahultasun horiek konpontzeko hainbat eguneraketa: Partxeak beren softwarearen deskarga zentroan aurki daitezke.\nIP helbide propio batera edo FastL4 zerbitzari birtual batera bidaltzen diren gaizki sortutako TCP paketeak zerbitzuaren eten bat eragin dezakete. Arazo honek datuen mailako zerbitzari birtualei eta IP beraiei eragiten die. Ahultasun horretarako CVE-2019-6603 identifikatzailea erreserbatu da.\nLogin orriaren konfigurazio utilitateak sendotasunik gabeko HTTP erantzun bat itzultzen du eskaera aldatuak prozesatzen direnean. Horrek sisteman ahultasunak baliatzea bilatzen ari den erasotzaile bati lagundu diezaioke. Ahultasun horretarako CVE-2019-6602 identifikatzailea erreserbatu da.\nBaldintza batzuetan, lehenetsi gabeko 2. geruzako birbidalketa konfigurazioak erabiltzen dituzten HSB (High-Speed Bridge) bat duten hardware sistemek HSBaren blokeoa izan dezakete. BIG-IP sistemak prozesamendu trafikoa eteten du, eta horrek azkenean akatsezko kommutazio batera eramaten du taldean eskuragarritasun altua duen beste host batera. Ahultasun horretarako CVE-2019-6604 identifikatzailea erreserbatu da.\nGainerako ahultasunak kritikotasun ertain eta baxukoak dira eta beraientzat ondoko identifikatzaileak erreserbatu dira: CVE-2019-6607, CVE-2019-6605, CVE-2019-6606 eta CVE-2019-6608.


Gizako piramide handia - Wikipedia, entziklopedia askea.\n29°58′45″N 31°08′03″E / 29.97914°N 31.13425°E / 29.97914; 31.1342529°58′45″N 31°08′03″E / 29.97914°N 31.13425°E / 29.97914; 31.13425\n95 m, itsas mailaren gainetik\nIrekiera K.a. 2560\nkareharria eta Granitoa\njatorrizko altuera: 146,7 ( ) m\nGizako piramide handia edo Keopsen piramidea antzinate klasikoko munduko zazpi mirarietako bat da, hau da, antzinate klasikoko zazpi eraikinik nabarienetako bat. Gizako nekropoliko hiru piramideetatik handiena da. Keops (edo Khuphu) faraoiak eraikiarazi zuen.\nEgiptoarrek eraiki zuten, baino ez dago adostasunik data zehatzaz, baina adituak bat datoz Keopsen gobernupean altxatu zela baieztatzean, K.a. XXVI. mendearen lehen erdian, alegia. Piramidearen amaiera K.a. 2570ean datatuta dago. Haren izena Khufuren ostertz argitsua zen.\nHerodotok dioenez: «Keopsek Gizako piramide handia eraikitzea agindu zuen: bere alaba prostituitzera ere iritsi zen, horrela bere piramidea eraikitzeko funtsak lortu ahal izateko... haren garaian, tenplu guztiak gurtzarako itxita zeuden eta Egipto txirotasunik handienean zegoen, egiptoarrek gorrotatzen zuten.»\nKeopsek piramide handia eraikitzea agindu bazuen, ez zuen esklaboekin egin, denbora askoan pentsatu izan den bezala, baizik eta ondo prestaturiko langileekin, geometrian, estereotomian (harria mozteko artea), astronomian eta abar, ezagutza handiak zituzten buruzagiek zuzenduak. Horregatik, litekeena da piramidearen eraikuntza ez izatea Keopsen erregealdiak ospea galtzearen arrazoia, baizik eta errege horrek hartutako neurri erlijioso eta administratiboak, oso modu kaltegarrian eragin baitzuten ondorengo tradizio egiptoarrean: handik aurrera, mendeak joan, mendeak etorri, Keopsen irudia okertu zen.\n1.3.1 Galeria Handia\n1.3.2 Erregearen Ganbera\n1.3.3 Erreginaren Ganbera\n1.3.4 Lurpeko Ganbera\nPiramidearen oina karratu ia perfektu bat da, 230 metroko aldea duena (440 egiptoar besabete). Zorua berriz ia erabat horizontala da, gehieneko desnibela 0,0021 m besterik ez baita. Oineko karratuaren aldeak lau puntu kardinalekiko guztiz perpendikularrak dira. Eraikuntzak 146,59 metroko garaiera zuen amaitu zutenean (280 besabete), baina gaur egun ez da 138,75era baizik heltzen. Kareharrizko 2.300.000 bloke handiz eginda dago, milimetro erdi eskaseko igeltsuzko geruza tartean dutela. Blokeen batez besteko garaiera 0,69 metrokoa da, eta pisua, 2,5 tonakoa, baina badira 1,5 m altu direnak eta 15 tonako pisukoak ere. Eraikin eskerga horren bolumena 2.600.000 m3-koa da, denera, eta 6.000.000 tonako pisua du, gutxi gorabehera.\nPiramide arruntek baino barrualde konplexuagoa du, hiru hilobi ganbera baititu, maila desberdinetan. Hirugarren hilobira 8,46 m garai den korridore batetik heltzen da: Galeria Handia esaten zaio.\nArkitektoa[aldatu | aldatu iturburu kodea]\nKeopsen piramidearen arkitektoa Hemiunu izan zela uste da, Nefermaat arkitektoaren semea: hura Seneferu erregearen piramidearen arkitektoa izan zen, Keopsen aitari egin zitzaion piramidearena, hain zuzen. Halako baieztapenak egiteko, arkeologoek Hemiunuri eginiko zenbait adierazpen hartzen dituzte oinarritzat: hor, ustezko arkitektoa "Obren maisu" edo "Bisir" gisa izendatzen da. Hilobia Keopsen piramidetik gertu du eta haren itxura adierazten duten irudiak ditu. Haren mastabako zenbait harritan Khufuren erregealdiaren datak aurkitu dira idatzita. Hemiunuren estatua gaur egun Hildesheimgo museoan dago, Alemanian.\nDatazioa[aldatu | aldatu iturburu kodea]\nPiramidearen datazioaren inguruan eztabaidak egon dira. Egiptologoen eta historialarien arabera, piramidea Keopsen erregealdian eraiki zen, K. a. XXVI. mendearen lehen erdian. 2013an aurkitu zen portuan, piramidearen ustezko eraikitze-datan idatzi ziren zenbait eskuizkribu: haietan, harrizko blokeen ontziratze erregistroak agertzen dira, Turatik Gizara. Erregistro horietan hileko berrehun bloke garraiatzen zirela ere irakurri da.\nPseudoarkeologia gisa sailkatu diren teoriak ere badira, piramidearen eraikitze-data azaltzeko beste hainbat erreferentzia hartzen dituztenak. Orionen Korrelazioaren Teoriaren arabera —besteak beste, Gilbert eta Hancock ikerlariek babestua—, Giza bailarako hiru piramide handiak Orion konstelazioaren gerrikoa osatzen duten hiru izarren irudikapen zehatza egiteko moduan eraiki ziren. Izarrak milurtekoetan zehar haien posizioetatik mugitzen direnez, gaur egun irudikapena akastuna da, baina teoriak dio eta matematikoki egiaztatu da irudikapena bat datorrela K. a. 10.500 urtean izar horiek zuten posizioarekin.\nPiramidea hiru ganbera nagusik osatzen dute, horietatik bi piramidearen barnean daude eta gaur egun Erregearen Ganbera eta Erreginaren Ganbera izena jasotzen dute. Hirugarren ganbera lurpean dago eta Lurpeko Ganbera izenez ezagutzen da.\nGanberetarako jatorrizko sarbidea iparraldean dago. Bide beherakor bat da, bukaera granitozko bloke batzuk oztopatzen dute. Bide hori bidegurutze bateraino iristen da eta bertan bi bide har daitezke: goranzkoa, Galeria Handirainokoa eta beheranzkoa, Lurpeko Ganberarainokoa.\nIrudiko zenbakiek ondorengo hau adierazten dute:\n1. Jatorrizko sarrera, iparraldekoa, gaur egun harriek oztopatuta dagoena.\n2. Egungo sarbidea, Al-Mamun kalifak irekitzea agindu zuena 823. urtean, garaiko jendartean piramidearen barnean altxor baliotsuak zeudelako ustea zabaldua baitzegoen. Palanken bidez zulatu ziren hamasei metro.\n3. Jatorrizko sarrera oztopatzen duten granitozko harlauzak.\n4. Lurpeko Ganberara doan pasabidea.\n5. Lurpeko Ganbera.\n6. Galeria Handira iristeko jarraitu behar den pasabidea. 7. Erreginaren Ganbera.\n8. Erreginaren Ganberara iristeko jarraitu behar den pasabidea. 9. Galeria Handia.\n10. Erregearen Ganbera eta arintze ganberak. 11. Ganberaurrea.\n12. Galeria Handia eta Lurpeko Ganbera lotzen dituen zulatutako pasabidea.\n7-10: Erreginaren eta Erregearen ganberen aireztatze kanalak.\nGaleria Handia[aldatu | aldatu iturburu kodea]\nGaleria Handia berrogeita zazpi metroko luzera eta zortzi metroko altuera duen bide handi bat da. Bertako paretak bertikalak dira bi metroko altueraraino eta hortik gora, bobeda faltsu bat eratzen da mailakatutako harrizko errenkadak bata besterantz hurreratu ahala.\nErregearen Ganbera[aldatu | aldatu iturburu kodea]\nErregearen Ganbera granitozko harlauzek osatzen duten lau paretako ganbera bat da. Pareta guztiak lauak dira, leunak eta inolako apaingarri edo eskuizkriburik gabeak. Gaur egun, ganberaren baitan soilik sarkofago huts bat dago, granitozkoa, eskuizkribu edo apaingarririk gabea eta piramidea eraiki aurretik bertan jarri zena, pasabideak baino zabalagoa baita. Erregearen Ganberaren gainean arintze ganberak izenekoak daude, altuenaren sabaia bloke makurtuek osatzen dute eta beraien funtzioa Erregearen Ganberari bere gainetik dauden blokeek sorrarazten dioten presioa arintzea da, hau da, pisu guztia ganbera nagusi haren gain gera ez dadin egin ziren. Erregearen Ganberara iristeko pasabide horizontal bat pasa behar da, ganberaurrea izenez ezaguna, Galeria Handitik ateratzen dena.\nErreginaren Ganbera[aldatu | aldatu iturburu kodea]\nIzena arabiarrengandik datorkiola dirudi, izan ere, Mark Lehnerrek eta egiptologo gehienek diote ganbera hau erregearen Ka estatua (Serdab, hildakoaren irudikapen espirituala ziren estatuak) bat gordetzeko egin zela. Ganbera ia piramidearen ardatzean dago kokatuta. Pasabide horizontal batetik iristen da hara, Galeria Handiaren azpialdeko eremutik datorrena, aurkitu egin behar izan zena, zoladurazko harlauzek estaltzen baitzuten. Ganbera pareta leundun eta sabai makurtudun laukizuzen bat da. Bere baitan horma-hobi bat du.\nLurpeko Ganbera[aldatu | aldatu iturburu kodea]\nLurpeko ganbera lurpean zulatua izan zen eremu bat da, laukizuzena eta lur irregularduna. Paretak eta sabaia lauak dira eta bi gelaxka ditu bere baitan, putzu sakon eta galeria txiki batez gain. Beheranzko bide batetik irits daiteke bertara (piramidera sartzeko lehen bidearen luzapena da). Galeria Handiarekin ere badu kontaktua, tunel estu eta ia bertikal baten bidez, blokeak zulatuz egin zena. Lurpeko Ganbera bukatu gabe geratu zela ematen du, baina agian nahita eman nahi izan zioten itxura hori sortzaileek. Ganberak 14 metroko zabalera, 8,3 metroko luzera eta 5 metroko altuera du.\n↑ a b Euskaltzaindia. (PDF) 191. arauaː Artelanen izenak. Historiaurreko eta Antzinaroko artelanen izenak. .\n↑ (Gaztelaniaz) La pirámide de Keops (Khufu) l la gran pirámide de Guiza. 2019-05-28 (Noiz kontsultatua: 2020-05-15).\n↑ (Ingelesez) Stille, Alexander. «The World's Oldest Papyrus and What It Can Tell Us About the Great Pyramids» Smithsonian Magazine (Noiz kontsultatua: 2020-05-15).\n↑ «The Plan of Cheops Pyramid, Guide and Information for Cheops Pyramid Cheops Pyramid, Khufu pyramid, Khofo Pyramid, keops Pyramid» web.archive.org 2009-03-25 (Noiz kontsultatua: 2020-05-15).\n↑ Oakes & Gahlin (2002) 67. orrialdea\n↑ (Gaztelaniaz) «En las tripas de la Gran Pirámide de Keops» La Vanguardia 2020-01-08 (Noiz kontsultatua: 2020-05-15).\nAntzinate klasikoko munduko zazpi mirariak\nBNF: 11939303h (data)\nGizako piramide handia • Babiloniako lorategi esekiak • Zeusen Olinpiako estatua • Artemisaren tenplua • Halikarnasoko mausoleoa • Rodasko kolosoa • Alexandriako itsasargia\nMunduko zazpi mirari berriak\nAntzinako Egiptoko eraikuntzak\nOrriaren azken aldaketa: 30 urtarrila 2022, 23:40.


Mulcey - Wikipedia, entziklopedia askea.\n48°48′03″N 6°39′49″E / 48.8008°N 6.6636°E / 48.8008; 6.663648°48′03″N 6°39′49″E / 48.8008°N 6.6636°E / 48.8008; 6.6636\nBlanche-Église, Val-de-Bride, Marsal eta Saint-Médard\n110 (%52.1) 101 (%47.9)\nMulcey Frantziako udalerri bat da, Mosela departamenduan dagoena, Ekialde Handia eskualdean. 2013an 221 biztanle zituen.\n2007an Mulcey udalerrian erroldatutako biztanleak 221 ziren. Familiak 81 ziren, horien artean 19 pertsona bakarrekoak ziren (4 bakarrik bizi ziren gizonak eta 15 bakarrik bizi ziren emakumeak), 39 seme-alabarik gabeko familiak ziren, 19 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 98 etxebizitza zeuden, 90 familiaren etxebizitza nagusia ziren, 3 bigarren erresidentzia ziren eta 5 hutsik zeuden. 97 etxeak ziren eta 1apartamentu bat zen. 90 etxebizitza nagusietatik 77 bere jabearen bizilekua ziren, 9 alokairuan okupaturik zeuden eta 4 doan lagata zeuden; 6 etxek hitu gela zituzten, 13 etxek lau zituzten eta 71 etxek bost zituzten. 61 etxek euren parking plaza propioa zuten azpian. 33 etxetan ibilgailu bat zegoen eta 44 etxetan bat baino gehiago zituzten.\nMulcey udalerriko biztanleria-piramidea 2009an .\n2007an lan egiteko adina zuten pertsonak 142 ziren, horien artean 93 aktiboak ziren eta 49 inaktiboak ziren. 93 pertsona aktiboetatik 87 lanean zeuden (46 gizon eta 41 emakume) eta 7 langabezian zeuden (4 gizon eta 3 emakume). 49 pertsona inaktiboetatik 24 erretiraturik zeuden, 9 ikasten zeuden eta 16 "bestelako inaktibo" gisa sailkaturik zeuden.\n2009an Mulcey udalerrian 93 unitate fiskal zeuden, 221 pertsonek osaturik. Pertsona bakoitzeko diru-sarrera fiskalaren mediana urteko 18.229 euro zen.\n2000. urtean Mulcey udalerrian 5 nekazaritza-ustiategi zeuden.\nBNF: 15265997b (data)


- urtarrilak 01, 2014\nGabonak hasteko, Peyragudeseko eski pistan urteko lehenengo lasterketa egitera gerturatu ginan. Aurreko urteko antzerako plana zauan. Oinguan Sprint-a kendu zaben arren, zapatu arratsaldian bertikal bat in bihar zan, 500m inguruko igoera bat, eta domekan lasterketa normal indibidual bat, 1600m ingurukua, 4 igoerakin.\nHalere, gu betiko lez, lasterketara jun bai, baina lehenago inguruan eskiadatxo bat itxeko aprobetxatu genduan zapatuan, eta ondoren kronua.\nDomekan berriz, lasterketa indibiduala tokatu zan. Argazkirik oindiok ez dot lortu, lortuz gero sartukot batenbat. Pistetan bertan izaten dan arren, oso politxa izaten da, aristatxo bat, elur hautsetatik jeitsierak, ...\nAurten, aurreko urtian bezela, IDEKOko bigarren egin dot. Puto Javi, aurretik bukatu zitxuan bi probak. Halere, ez zidan alde gehixegirik atara, eta tira, aber hasten naizen sasoi puntua hartzen...\nAstelehenian Arbizon aldera jun nahi genduan, baina iparretik elurra eraldatu gabe zauan, eta hegotik oso behian laga bihar genduan kotxia, Aulanen. B plana pentsatu genduan, Saint Laryko pisten ingururuntz gerturatu, eta handik itxia osteratxo bat Aulaneko bailara ingurura. Buelta politxa izan zan, baina haizia hasi zan egun horretan, aldaketa zatorren seinale.\nAtxikituriko bideuan ikusi leikezue egun horietan indakuak Agudes inguruan eta Saint Lary inguruan\nGabonetako jatekuak aitzaki, bueltau egin ginan, baina 25 arratsaldian berriz ere eskiatzera. Oinguan Candanchu aldera jun ginan.\n26xan demaseko tenporala emanda zaonez, Somporteko basuan (Foret de Sansanet) eskiatzia erabaki genduan. Sekulako elur hautsa hartu genduan hemen, tenporala zaonik ere ez genduan igarri. Pistetan hasi, eta Sansaneteraino jeitsi ginan, eta buelta. Ikusi, ikusi zelako eguna egin genduan Sompow-n\nHurrengo egunetan elur kantidade handixa eta tenperaturen igoera etorri zan, eta eurixa ere bai, bonba bat mendira juteko. Horregatik pisten inguruan ibiltzia erabaki genduan. Halere, badao pisten inguruan ibiltzerik aglomerazio asko jasan biharrik gabe.\nAzkenengo egunian eguraldixak hobera egin eta Monjes egiteko aukera euki genduan, atxikitutako bideuan ikusi leikenez


ZER ERRAN DITEKEN\nSINHESTERIK EZ DUTENEI\nSinhesten ez duenari oraino badela Jainko bat errozue: adixkidea, zure sinheste bereko ninteke, erakusten baninduzu nola hasi diren biziak edo gizonak. Ez baditu Jainkoak egin, nondik eta nola hasi dire? Sei mila urthe baditu mundu hunen hasteak, eta geroztik ez da ikusi gizon bat bera egiten. Emagun bat nonbait egin dela. Handisko liteke hori; bainan ez da behar bada hastea gaitzenik; dugun jakin zer bilhakatzen den gero. Xumea da naski sortzean, ezen hortik abiatzen dire orainoko gizon guziak. Behar dute troxetan egon, ixter xuxenik izatekotz; asko marraka egin, zenbait erroriko eta tirabirako ere. Bera egin denak ez du amarik bulhar emateko ez troxatzeko, ez garbitzeko. Uzten dautzut haur hori bizi ditekela urthe bat herrestan, ama eta soinekorik gabe. Orroitu behar da gizonak egin dituela etxe, bide eta zubiak. Egun zenean beraz gizona bera, etzen nihon oihan eta sasirik baizen. Hil ez bazen ere erorikoz, hotzez edo gosez, beharko zen bigarren mirakulu bat. Gizona etzen bera berratuko; beharko zuen lagun bat. Emazte bat ere beraz, hala behar eta, sorthu behar zen bera. Hura ere etzen ungi izanen, xutik joan arte bederen. Apho bat bezala, potikoka zabilaino othe edo sasi zokhotan, etziteken deus bihotz altxagarririk. Bi haurrek, muthikoak eta neskak, sorthu beharko zuten egun bertsuetan. Ez erran jostatzen naizela. Holako bia ez badire sortzen nolaizpait, ez diteke elenga nola sorthu diren gizonak Jainkorik gabe. Ez da hor guzia. Lurra zabala da, eta asko urthe beharko zuten bi haurrek elkhar atzeman artean, non etziren, behar bezala, bat bertzearen aldean sorthu, nolatsu bi hondo haitz azpi batean. Bat sorthu balitz Parisen eta bertzea Madrilen tokian, etziren ehun urthez elkharganatuko. Beharko zituzten zubiak egin hibai orotan, sega edo haizkora edo itzerik gabe; bideak ere ideki haiotz edo phudarik gabe. Usna ere onskoa beharko zuten jakiteko bat bertzearen berri edo ez bidetan gurutzatzeko bizpa hiru lekhoetan; bertzenaz elkharganat hurbildu beharrak, bazioazken bat bertzea ganik urrunago. Mirakulua izanen zen xuxen xuxena elkharri buruz ibiltzea, jakin gabe batek ez bertzeak, non nor eta zer zen. Bazen hiltzeko haurren, elkhar ikusi gabe. Beharko ziren sortze berriak. Lurrak erdi beharko zuen asko haurrez, ikus artean bia handitzen eta elkharganatzen. Orai ez bezalako aroak beharko ere zituen. Ezen ez du gehiago berak ekharri nahi, baizen zenbait pirritziku, elhorri, othe edo lahar. Baditeke lehen bi gizonak egitean xukatu zitzaizkon adimenduzko gaiak. Bainan bi haur berak egin direla erran ondoan, ez othe da deus galderik egiteko? Gizonen gorphutzeko lanek antzeak badituzte, edo erakusten dituzte egilean. Ikhustekoak dire beso, ukhondo, erri eta zainak; begi, beharri, usna, bephuru, hortz, mihi, sabel eta hortzak. Batasun handiena dute elkharrekin. Miragarri da nola nahikunde batek abiatzen dituen zangoak pasaietan, eskuak lanean, mihiak erasian, beharriak zelatan, hortzak asikika. Lurraren dolharek egin othe dituzte bada hoin gauza zuhur eta antzezkoak? Orai ezagutzen ez diogun harmarik beharko zuen lanen egiteko; urthe asko ere bai. Behar bada hargatik oro betan egin zituen, hastamuka hari gabe zer ziteken on edo ez. Bertzenaz atzemanen ziren, non edo han, lan hasi eta utziak. Ordean ez da nihon ikusi zango, beso, begi, ixter, sabel edo zintzur hasirik edo erdi eginik. Erranen du oraino nihork gizonak berak egin direla edo gizonek egin dituztela?\nGizona hastetik egitea baino errexago liteke iduriz hil baten piztea. Gorphutzak baditu oin, sabel, errain, hezur, buru, lepho, mihi, erri, hortz, kokots, ezpain, sudur, mazela, begi, kopeta, ile, bulhar, errota, hertze, sorbalda, bizkarhezur eta aztalak. Bizkitartean lurreko antze guziak ez dire askiko hari biziaren harrarazteko. Ez du hatsa baizik eskas. Aiztian oraino bazabilan. Oso osoa da. Emozue lurrari, emozue gizonei: eian ibilarazi edo mintzaraziko duten! Ageri da lurrak eta gizonek ez dezaketela holako lanik egin.\nBada, bada Jainko bat. Liburu Sainduek erraten dute zer den: Bethetzen ditu zeru-lurrak, ez du nihon edo deusetan mugarririk. Nork emanen ziotzan athekak? Zeruaz gorago da, lurraz beherago, itsasoaz urrunago. Mendi eta izarrak baino lehen zen. Bethi bazen, bethi da, bethi izanen. Ezagutzen ditu oro, eta bera ez du ezagutzen bere izpiritua baizen. Deitzen ditu bere izenez direnak eta ez direnak. Deus ez du ahantzi iraganetarik. Badakitza orai eta geroa. Ez galde nola ezagutzen dituen oro, zeren ez baititu bertzek bezala ezagutzen. Ez da haren nahia gabe xori bat hegaldatzen, ez lili bat sortzen, ez ile ondo bat erortzen. Besoa luze bezain, zorrotz du begia.


Zertarakoa - Amara Berri Sarea\n¿Que hacen las escuelas innovadoras con las tecnologías?:\nlas TIC al servicio de la escuela y la comunidad en Amara Berri\nCorrea Gorospe, José Miguel; Martínez Arbelaiz, Asunción\nJardura guztiek badute zertarakoa bere baitan edo kanporako irteeretan. Jolas elkarreragileak osatzen du eta batzuetan testuinguruan bertan dago.Beste batzuetan, berriz, epartamentuetatik kanpo dauden testuinguruetan: Irrati, Prentsa, Telebista, Internet, Erakusketa eta kuskizunetan.\nZertarakoa eragingarri eta helburu da ikasleentzat\nEragingarria da. Ikasleen interes edo motibaziotik abiatzen da. Jardueraren irteera sozial gisa definitzen da.\nJolasa, helduen munduaren imitazioa eta hezkuntza-asmoaren emaitza da.\nEragingarria eta helburua ikasleentzat eta ez da nahastu behar irakasleek lortu nahi dituzten helburuekin.\nLana ez da irakaslearen exijentzian oinarritzen; jolas elkarreragileak berak eskatzen dio jardueraren garapena eta kalitatea.\nZertarakoak, irteerak edo bitartekoak eta hartzaileak baldintzatzen dute jardueraren gauzatzea\nZertarakoak zentzu publikoa du (irrati, prentsa, telebista, erakusketa, ikuskizun eta abarretarako irteera), eta horrek autoexijentzia eta ondo egiteko gogoa sortzen du. Horrekin batera, mezuak nori zuzendurik dauden kontuan artesa dakar.\nEragingarri da, jolasa delako, eta, helburu, berriz, zentzu publikoa edo soziala duelako. Norbaiti zuzendurik dago, eta kritika jasoko du lana zuzendurik dagoen publikoaren eskutik. Ikasle batek bihotzeko espezialista den mediku bati elkarrizketa egiten badio, hori da bere jolasa, eragingarria eta helburua.\nJolas hori bizitza errealari lotzen zaio\nGerorako edo etorkizunerako baino gehiago, hemen eta orainarentzat lan egiten da bizi-jardueren bidez. Jarduera horiek ikasleei bizitzea eta izatea ahalbidetzen diete, eta bizi direlakoikasten dute. Ikaskuntza horiek orokortu egingo dira, eta, horiei esker, gaitasun berriak garatuko dituzte ikasleek.\nEdukiak ikastea dakar, eta hainbat gaitasun eta helburu garatzen ditu\nIkuspegi honetatik, ikasleen zertarakoa irakasleen zertarako edo hezkuntza-asmo ere bihurtzen da. Gakoa hezkuntza-helburuak garatzea da, baina ikasleen eragingarriari etahelburuari, hau da, jolasari, tartea eta garrantzia emanez. Larritzen garenean, bai ikasle batek dituen zailtasunengatik bai denbora falta zaigula sentitzen dugulako… exijitu, behartu edo jolasa ezabatze hutsarekin indartu nahi izateko tentazioa izan dezakegu, etahorrek blokeo handiagoa eragiten du. Zertarakoa bizigarri handitzat hartuz eta zertarako horretara joz, ikasleek ilusioa berreskuratuko dute, eta aurrera egin ahal izango dute.\nAntolamendu-egituraren zatida, eta, alde horretatik, pentsamendua sortzen du\nAukeratzera, planifikatzera, sortzera, askotariko baliabideak erabiltzera, erabakiak hartzera, ardurak hartzera eta abarretara behartzen duelako. Bizitzarako bitartekoak eta baliabideak eskuratzen laguntzen du (hobetze-prozesua,hobetzeko gogoa, autoestimua finkatzea…).\nHorrek guztiak, antolamendu-egituraren bidez, pentsamendua sortzen du; ez bere lanari irteera soizala aurkitzen ari denarentzat bakarrik, baita testuingurua kudeatu eta bizirik mantentzen duenarentzat ere. Biek erabakiak hartzen dituzte, ardurak hartzen dituzte euren gain. Euren bizitzarako bitartekoak eta baliabideak eurenganatzen\nlaguntzen zaie: hobetzeko gogoari eta autoestimua sendotzeari eustea, hori indartzea, etab. Elkarrekintzan, testuinguruaren beraren bidez, pentsamendu soziala eta autoegituratzailea sortzen da.\nAurrera egiteko faktore gisa ulertutako kritika eraikitzaileak sustatu egiten da\nAdibide bat jartzearren, irratsaio bati edo telebistako programa bati kritika eraikitzailea egiten bazaio, zertarakoak gero eta esanahi handiagoa du. Eztabaidatzeko foro bihurtzen da eta norberaren eta taldearen garapena dakar. Halaber, kritika bera eta zertarakoa edo testuingurua hobetzea dakar.


Paula Del Pozo bigarren izan da triatloiko Espainiako superesprint txapelketan - Alegia - Tolosaldeko ataria\nPaula Del Pozo bigarren izan da triatloiko Espainiako superesprint txapelketan\nTolosaldeko Ataria 2021-10-05 16:11\nPaula Del Pozo, ezkerrean, podiumean.\nIragan asteburuan Pontevedran jokatu zen proba eta junior mailan lortu zuen alegiarrak txapeldunorde izatea, eta taldeka brontzezko domina lortu zuten.\nPaula Del Pozo triatleta alegiarrak beste emaitza nabarmen bat lortu du. Pontevedran (Galizia) jokatutako Espainiako esprint eta supersprint distantzietako triatloi txapelketak jokatu ziren eta supersprint mailan, emakumezko juniorretan, bigarren sailkatu zen alegiarra. Modalitate horretan, igerian 600 metro, bizikletan 6 kilometro eta korrika kilometro eta erdi osatu behar izan zituzten. Del Pozoren taldea den Saltoki Trikideakek, taldekako sailkapenean hirugarren postua lortu zuen.


Inharrak taldeko kideek musika eta olerkiak eskainiko dituzte gaurkoan - Azpeitia - uztarria.eus\nUztarria.eus 2020-03-27 14:26\nInharrak taldeko Eider eta Iraia Bereziartuak nahiz Egoitz Arrutik musika eta olerkiak uztartuko dituzte gaur #EtxetikMundura egitasmoaren barruan eskainiko duten emanaldian. 20:00etan hasiko da bederatzigarren saioa. Datozen egunetan ere herriko hainbat sortzaile izango dira #EtxetikMundura egitasmoan.\nEider eta Iraia Bereziartua nahiz Egoitz Arruti Inharrak taldeko kideak dira, eta gaurkoan musika eta olerkiak uztartuko dituzte #EtxetikMundura egitasmoaren barruan eskainiko duten emanaldian. Atzoko saioan Erniarraitzeko bertsolariek bertso katea osatu zuten, eta gaur, 20:00etan hasita, Inharrak taldearen doinuak izango dira protagonistak.\nDatozen egunetan ere izango dira emanaldiak; besteak beste, Amaia San Vicente ipun kontalariak, Ainhoa Martin abeslariak, Olatz Alkorta margolariak, Lurdes Alkorta eta Enaitz Alberdi trikitilariek eta Paola Moto zinemagileak eskainiko dituzte saioak. Gainera, Urolako Komunikazio Taldea (UKT) osatzen duten gainerako hedabideek ere prestatu dituzte tokian tokiko emanaldiak. Karkararen, Baleikeren, Maxixatzenen eta Zarauzko Hitzaren webguneetan ere izango dira saioak, eta den-denak ikusgai izango dira Urola Kostako Hitzaren eta Erlo Telebistaren webguneetan.


«Kalteberenak» babesteko bost programa sortu ditu Jaurlaritzak | Gizartea | Berria\nMendekotasun egoeran dagoen pertsona bat, zaindariarekin. J. MANTEROLA / FOKU Tamaina handiagoan ikusi\nEusko Jaurlaritzak hamar programa jarriko ditu abian, «bazterketaren aurka» borrokatzeko eta koronabirusaren krisian «kalteberenak» direnak babesteko. Programa horietako bat indarrean dago jada; beste bost gaur onartuko dituzte, Gobernu Kontseiluan, eta gainerakoak prestatzen ari dira oraindik, eta laster emango dituzte horien inguruko xehetasunak.\nJaurlaritzak kalkulatzen du 10.000 lagun inguruk jasoko dituztela programa horien onurak. Aurrekontua hamar milioi eurokoa izango da, eta Enplegu eta Gizarte Politiketako Sailak hirugarren sektorean aritzen diren 50 bat elkarterekin jardungo du elkarlanean, programa horiek gauzatu ahal izateko. Orotara, berrehun profesional eta mila boluntario inguru arituko dira beharrean.\nAskotarikoak dira programak eta xedetzat harturiko giza multzoak ere. Azken Sarea Indartzen izenekoak, esaterako, baliabide nahikorik ez duten familiei laguntzea du helburu, eta indarrean dauden beste laguntza batzuekin osagarria izango da. 4,9 milioi euro bideratuko dute horretara.\nAterpeak izenekoa, berriz, etxegabeei zuzenduta dago, bereziki alarma egoeraren hasieran baliabide kolektiboetan ostatu hartu zuten etxegabeei. Programa horrek 390.000 euroko aurrekotua du.\nErdu programak droga mendekotasuneko edo osasun mentaleko arazoak dituztenei botikak eskuratzeko erraztasunak ematea du helburu. Doluari Arreta Emateko Programak laguntza eskainiko die koronabirusaren ondorioz hil direnen senitartekoei, eta, azkenik, Lineako Eskola Berrindartzea izenekoaren helburua da ikastetxeak itxi izanak adingabeengan izan ditzakeen ondorio kaltegarriak murriztea.\nAzken hiru programa horiek antzeko aurrekontua izango dute: 375.000 euro bideratuko dute Erdu programara, 303.000 euro doluan laguntzea helburu duen programara, eta 375.000 euro Lineako Eskola Berrindartzea izenekora.\nKasu guztietan, Enplegu eta Gizarte Politiketako Saila elkarlanean arituko da arlo horretan lan egiten duten elkarteekin. Adibidez, Azken Sarea Indartzen izenekoan Caritasek, Gurutze Gorriak, Amugek, Bizitegik eta beste zenbait elkartek esku hartuko dute. Droga mendekotasuneko eta osasun mentaleko arazoak dituztenei zuzenduriko programan, berriz, Gizakia, Etorkintza, Agipad, Jeiki eta beste zenbait elkarteren laguntza izango dute.\nBost programa horiek gaurko Gobernu Kontseiluan onartuko dituzte, eta bat egingo dute joan den astekoan onartutakoarekin: Adi programa, bakarrik dauden pertsonei —adinekoei bereziki arreta psikologikoa eskaintzen diena. Beste lau programa diseinatzeko asmoa dute, iragarritako hamarrak osatu arte, baina horien berri aurrerago emango dute.\n«Programa horien bidez, izen-abizenak dituzten pertsonak izango dira onuradun, bizitza-proiektuak eta pandemiaren ondorioz eten behar ez diren etorkizuneko nahiak dituztenak», esan du Enpleguko eta Gizarte Politiketako sailburu Beatriz Artolazabalek. Horien bitartez «berehala erantzun nahi zaie ustekabeko eta premiazko beharrei edo pandemiak azaleratu dituztenei».\nArtolazabalek gogorarazi duenez, programa horiez gain Jaurlaritzak Guztion Artean izeneko sarea ere antolatu du, Caritasen eta Gurutze Gorriaren laguntzaz. Herritarren arteko laguntza sare bat da, martxoaren 16tik lanean diharduena, eta orain arte zazpiehun lagun inguru artatu ditu.\nArtolazabalen esanetan, lehenengo etapan, «kontrastean eta beharrak detektatzen» aritu dira, eta, aurrerantzean, «elkarlaneko eta sareko lanean» jardungo dute, betiere «hirugarren sektoreko erakundeekin abian dugun etengabeko elkarrizketa horri eutsiz eta finkatuz».\nJaurlaritzak koronabirusaren krisiaren ondorio sozialei erantzuteko prestaturiko diru poltsa berezi baten bidez finantzatuko dira Programa guztiak eta Guztion Artean elkartasun sarea.


Le mauvais démiurge - Wikipedia, entziklopedia askea.\nLe mauvais démiurge (frantsesezko "Demiurgo txarra") Emil Cioran filosofo errumaniarrak idatzitako liburu bat da, Frantzian 1969an Gallimard argitaletxeak argitaratu zuena.\nLiburu labur bat da (bertsio espainiarrak 140 orrialde ditu), egileak bost zatitan banatzen duena:\nZorigaiztoko demiurgoa: gnostizismoari erreferentzia: izakien tontorrean, Jainko bat existitzen da, izaki akatsgabe eta immanente bat, bere akatsgabetasunak berak, gainontzeko izaki akastunekin inongo harremanik ez izatea eragiten duena. Aldaezina eta heldu ezina da. Beragandik agertutako izakien eskala batean behera eginez, azkenik, Demiurgora heltzen gara, izaki izpiritualen etengabeko endekapenaren antitesi eta gailena, eta gaizkiaren jatorria. Bere gaiztotasunean, Demiurgoak mundua sortzen du, materia, gizakien funts izpirituala, haragiaren kartzelara lotuz.\nJainko berriak: monoteismo eta politeismoaren arteko gatazkari buruzko hausnarketa.\nPaleontologia: Museora egindako bisita baten halabeharrak, existentziari buruz hausnartzera bultzatzen du: norbera, izango den bezala ikusten da: lezio bat, ez; umiltasun erakuste bat, hezurduraren erabilera on bat.\nTopaketa norbere buruaz beste egitearekin.\nPentsamendu itoak: Pentsamendu bat izan, bakar bat baino ez, baina unibertsoa txikituko lukeena.\nEl aciago demiurgo, Fernando Savater, Taurus S. A. España 1979. ISBN 84-306-1121-5


Daiteke | Proiektuak: berdintasuna, enplegua, adinaren kudeaketa\nDAITEKE - PROIEKTUAK\nEzagutu martxan ditugun proiektuak\nBerdintasuna, enplegua eta adinaren kudeaketaren arloan jarduteko proiektuak. Ideiak aldaketa eragiten duten proiektu bihurtzen ditugu. Behar sozialei erantzuteko eta ingurune integratzaileak sortzeko jarduerak garatzen ditugu. Erakundeen ildo estrategikoak aztertuz gure proiektuen portafolioa sortzen dugu.\nGeneroa eta Telelana\nTelelanaren garapena ezagutzea COVID-19 garaian: Erronka berrien kudeaketa, zailtasunei soluzioa eman eta emakume eta gizonenganako eragina zein den aztertzea (genero-ikuspegia)*. Gipuzkoako enpresetan berdintasunezko ingurune osasungarriak sortzea, izan ere, telelanean genero-ikuspegia duten ekintza positiboak ezartzea.\n*Genero-ikuspegiak esan nahi du planifikazio, betetzeeta ebaluazio faseetan emakumeen eta gizonen baldintzen, egoeren eta premien arteko desberdintasunak sistematikoki kontuan hartzea.\nProiektuari buruzko informazioa hemen\nProzesua - enpresa inpaktua\nATENEA | Ezagutza zirkularra\nBelaunaldien arteko talde mistoak sortzeko helburua duen proiektua da hainbat arlotako gaitasunak lantzeko, hala nola: eraldaketa digitala enpresa-eremuan, negozio-ideia berriak sortzea, aukerak agertoki berrietan, etab.\nProiektuak mentorizazio-prozesu bat jasotzen du, komunitatean eta belaunaldi arteko ezagutza-sareen bidez balio-komunitate bat sortuz eta kudeaketa, antolaketa eta erabakiak hartzeko gaitasunak garatuz.\nInformazio gehiago: www.atenea.eus\nKlikatu: izan sortzaile, eraginkor eta digitala.\nEduki digital feministak\nGazteei bereziki, baina jendarte osorako prestaturiko eduki digital feministak jasotzen duen webgunea da.\nBertan, hilero igotzen dugu Berdin Berri! argitalpen feminista, baliabideak, podcast-ak, gomendioak zein euskal feminismoaren berri, etab.\nInformazio gehiago: www.berdinberri.eus\nHerritarrei bizitza osoan prestakuntza formala, ez-formala eta informala emateko aholkularitza, bitartekaritza eta informazio zerbitzua da.\nBizitza osoan prestakuntza formalaren, ez-formalaren eta informalaren arloko aholkularitza, bitartekaritza eta informazio zerbitzua da. Bertan, garatzen diren prestakuntza-ekintzak jasotzen dira, pertsonei beren prestakuntza-helburuak lortzen lagunduz.\nErabiltzen dugun metodologia didaktikoa ikaslearen garapen orokorrera zuzenduta eta oinarrituta dago, bere esperientziak ikaskuntzarekin uztartuz.\nGure metodologiak bi printzipio ditu: pedagogia feminista eta ikasleen kontzientzia kritikoa eta aktiboa sustatzea, aniztasunaren lanketa ezinbestekotzat izanik.\nInformazio gehiago, hemen!\nEnpresa osasungarriaren sustapena Gipuzkoan, talentua mantentzeko mekanismo gisa\nEnpresaren erradiografia, laneko osasunari dagokionez: test moduko galdetegiak, elkarrizketa pertsonalak, hainbat sailekin bilerak, enpresa osatzen duten pertsonen esperientzia pertsonalak jasotzea, etab.\nEnpresa-sistema osasungarria ezartzeko edo hobetzeko ekintza-plana proposatzea. Babesa Luxenburgoko Adierazpenari atxikitzeko prozesuan.\n65 urtetik gorako partaideak dituen memoria-proiektua, beren bizipenak jasotzeko banakako eta taldeko lan-prozesu baten bidez, eta, amaitzeko, ikus-entzunezko formatuan aurkeztuko dituzte bizipen horiek udalerriko ikastetxeetan.\nProzesu horretan, ahaztuta geratu ezin diren adinekoen bizipenak, ezagutzak eta esperientziak ikusaraziko dira, eta ikastetxeetan publiko egingo dira, zabal ditzaten.\nGazte langabeei lan-munduan sartzen laguntzea, haien aktibazio profesionala bultzatuz eta laneratzea erraztuz.\nPrestakuntza-prozesu bat lantzen da, banakako eraldaketa eta talde batean ikasteko eta sortzeko dinamikak sustatzen dituena, lana bilatzeko ekimena erraztu edo berraktibatzeko.\nAdina eta talentua kudeatzeko ikaskuntza-komunitateak\nPraktika onak ezagutzeko programa. Erakunde batean, bertan lan egiten duten pertsonak dira bere aktibo nagusia, eta horien adina faktore erabakigarria da.\nPixkanaka, lan egiteko prest dauden pertsonen “urritasunak” behartuko ditu erakundeak lan-biztanleriaren zahartzea eta adineko pertsonen kudeaketa espezifikoa planteatzera.


"Elkano battela, xumea baina gurea"\nMercredi 24 février 2021 à 12:08 - Mis à jour le mercredi 24 février 2021 à 12:45\nElkano fundazioak du proposatzen proiektu eder hori Elkano esploratzaileari buruz.\nProiektuaren ekipa - Elkano fundazioa\nJuan Sebastian Elkano, euskal esploratzaile bat zen, Magallanes-ekin ibili zena munduaren itzulia egiteko. Gaur egun Elkano fundazio bat sortua izan da Getarian eta geroztik bere pertsonaren inguruan lanak, azterketak eta proiektuak egiten dituzte.\nHorietariko bat da "Elkano battela, xumea baino gurea". Musika eta kontakizun ikuskizunbat da hori, fundazioa eta Euskal Kultur Erankundearen artean montatua dena. Horretan jende anitzek parte hartzen du eta horietan, Koldo Amestoy, Nerea Alberdi eta Kepa Elgoibar. Haien helburua litaike 2021ko udaberrian lehen ikuskizunak publikoki ematea.\nGo!Azen kontzertuak Sara-n\nGo!Azen 8.0 telesailan agertzen da, Joanes Etcheveste aktore saratarra.\nUztaritzeko Hitzopen gaztetxearen 20garren urtebetetzea. Aitor Duhalde.\nHitzopen, ustaritzeko gaztetxeak, 20 urte ospatzen ditu maiatzaren 21an. 20 urte ospatzeko, ekitaldi haundi bat antolatzen dute Gaztetxean.\nKolegioak Kantuz kontzertua, Baigorrin, Maiatzaren 20an\n6 kolegioetako ikasleak kantuz ariko dira, Baigorrin, Maiatzaren 20an, eta Samatzen, Maiatzaren 31an\nNOKTAKI talde berria, emankizun berezia zuzenean\nOdon Noblia eta Ortzi Oiharzabal adiskideen musika proiektu berria da\nIzarrak, Donibane Lohitzunen, Maiatzaren 22an\nIzarrak taldeak "Maiatzaren Dan,tza" diskoa Donibane Lohitzunen aurkeztuko du\nErramun Martikorenak disko berria laster aterako du\nErramun Martikorena Baigorriko kantari ospetsuak disko berria grabatu du, sorterrian\nAhuntz Pirenaikaren lehen besta Donibane Lohitzunen\nDuela 5 urte ahuntz Pirenaikak hazten dituela Yon Hourcade-ek.


ENTZUNALDIAK – Coral de Bilbao\nGure ateek irekita jarraitzen dute!\nPertsianak jaitsi, eta etxean geratu gara, baina zu gogoan izaten eta zurekin kantatzen segitzen dugu.\nProbak egingo ditugu, berriro, gure taldeetan sartzeko, eta jada ez du balio denborarik ez duzulako edo entzunaldia bakarrik egiteak errespetu handia eragiten dizulako aitzakiak!\nBidal iezaguzu bideo bat zure abestirik gogokoena kantatzen, WhatsAppez (+34 665 707 969) edo e-postaz (comunicacion@coraldebilbao.com), eta ezabatu zerrendatik beti egin nahi izan duzun hori.\nLaster itzuliko gara agertokietara, eta zu ere bai, zure zain gaude!


Jendarte Eredua Aldatu. Azpiegitura-Lan Handiak Gelditu! | AHT-ren Aurkako Asanblada\nUrteak dira hainbat talde proiektu eta azpiegitura-lan erasokorren oposizioan gabiltzala; herritarron ongizatearen alde, ingurumenarekiko errespetuaren alde, eta jendarte ereduari buruzko hausnarketan lanean. Ekimen honen bidez herritarrei dei egiten diegu ingurumenean, ekonomian eta gizarte arloan kalte larriak eragiten dituzten era askotako azpiegitura-lan handien aurka agertzeko: AHT, Erraustegia, Jaizkibelgo Superportua, Oiartzun-Lezo-Gaintxurizketako plataforma logistikoa, Donostialdeko metroa, Hondarribiako aireportuaren handitzea, Zubietako makro-espetxea, Mutrikuko portua, autobideak eta goi-tentsio lineak, besteak beste.\nJakina denez, Gipuzkoako lurraldeak, hain txikia izanik, industria-garapen handia izan du, eta urteetan zehar azpiegitura askoren eraikitzea jasan du. Azpiegitura pilatze horrek zera ekarri du, lurraldea neurrigabe hiritartzea eta metropolizatzea, ingurumen naturala izugarri hondatzea, nekazal zonaldeen eta nekazaritza lurren galera, ingurumenaren gero eta artifizializazio handiagoa, kutsadura atmosferikoa eta akustikoa, aldaketa klimatikoan eragin handia, eta orohar, bizimoduan aldaketa handiak eta oso eragin kaltegarriak sortu ditu herritarrongan.\nAzpiegitura-lan handietan sekulako inbertsioak egin, dirutza handia xahutu eta izugarrizko zulo ekonomikoa egin dute. Horretaz gain, azpiegiturei emandako lehentasunak enpresen interes jakin batzuei mesede egitearren hainbat gizarte-premiari erantzuteko ezinbestekoak diren baliabideak ahitu eta ekonomia, osasun, hezkuntza, kultura eta jendarte arloko beste iharduerek behar dituzten aurrekontuak zurrupatu dituzte. Prozesu hauek oso ondorio sozial larriak izan dituzte jada, eta ondorio horiek are larriagoak izango dira etorkizunean, norabidea aldatzen ez badugu, gainean daukagun krisialdi sakona kontuan hartuta. Krisia ez da finantzieroa bakarrik, zaintzaren krisia eta krisi ekologikoa ere bada.\nEgoera honen aurrean, azpiegitura-lan handiak eta proiektu txikitzaileak gelditzeko borrokari eustea berebiziko garrantzia ematen diogu, lurraren defentsari eta garapen ereduaren aldaketari lotuta. Ezinbesteko deritzogu halako kaltea eragiten duten makro-proiektuak geldiarazteko eta egungo garapen-eredua aldatzeko indarra egitea. Argi dago aurkakotasun zabala sortu duten azpiegitura polemiko horiek ez direla herritarrei banaka kalte egiten dieten gertakariak, bere osotasunean hartuta zalantzan jarri behar den garapen eredu baten parte baizik.\nAHTaren Aurkako Asanblada - AHT Gelditu! Elkarlana - Errausketaren Aurkako Herri Plataformen Koordinakundea - Jaizkibelgo Superportuaren Aurkako Taldea - PTPren Aurkako Oiartzungo Taldea - Mutriku Natur Taldea – EHNE – Gipuzkoa Zero Zabor


Bidasoatik minbiziari aurre egiteko borrokan – Irunero\nBidasoatik minbiziari aurre egiteko borrokan\nPosted on 2020(e)ko urriak 16 by Irunero\nMinbiziaren Aurkako Elkarteak Bidasoan duen egoitzan pandemiaren ostean etendako zerbitzu eta jarduerak berreskuratzeko lanean ari dira elkarteko boluntarioak. Segurtasun neurri guztiak errespetatuz eta errealitate berri honetara lehenbailehen egokitzeaz gainera, Irungo Foru kaleko 4. zenbakian kokatutako egoitzatik hiritarrentzat interesekoak izan daitezkeen jarduera berriak proposatzeko tartea aurkitu dute joan den urtean egoitzaren 10. urteurrena ospatu ostean.\nBidasoako Minbiziaren Aurkako elkartearen nobedade nagusietako bat Ibilaldi Osasungarriak izeneko ekimena da. Bizitza osasuntsua sustatu eta sedentarismoa saihesteko helburuz, asteartero Irungo egoitzaren aurrean gehienez 10 pertsonek osatutako taldeak biltzen dira hirian zehar 5 kilometroko luzera duten ibilaldiak egiteko. Izan ere, Munduko Osasun Erakundeak argitaratutako ikerketa batek erakusten duenez, munduko biztanleriaren laurden bat, hau da, 1.400 milioi pertsona, gaixotasun kardiobaskularrak, II motako diabetesa edo minbizia pairatzeko arriskua dute haien bizi-estilo sedentarioak direla eta.\nKonfinamenduan zehar eta ostean, portaera sedentarioak areagotu dira. Prebentzio arduradunak adierazi duenez, “konfinamenduan bi hilabete osoz geldirik egon gara eta sedentarismoarekin autsi eta berriro aktibatzeko modua topatu dugu”. Elkartetik antolatutako ibilaldiak hirian barrena izan ohi dira, sarbide errazekoak eta oztopo arkitektonikorik gabeak. “Ibilaldi Osasuntsuek oso harrera ona izan dute, astetik astera jende gehiago hurbiltzen da”. Horretarako, asteartero goizeko 10:00etan elkartearen egoitzaren aurrean elkartzen dira eta, eskaera handiaren ondorioz, talde bakarra izatetik, urritik aurrera ibilaldietarako bi talde antolatzen hasi dira.\nBien bitartean, Bidasoako Minbiziaren Aurkako Elkartean aurretik eskaintzen ziren zerbitzuak berreskuratu dira, esaterako, erretzeari uzteko laguntza kanpaina. Terapia aurrez aurre edo online egiteko aukera eskaintzen da. Lanketa bakarka edo taldeka egiteko aukeraz gainera, zerbitzua enpresetara zabaltzeko apustua egin da. Amaia Izetak azaldu bezala, “Beasaingo Indar enpresako langileekin terapia hasi berri dugu, aurretik sentsibilizazio kanpaina burutu ostean”.\nUrriak 19, Bularreko Minbiziaren Aurkako Nazioarteko Eguna\nAmaia Izeta elkarteko prebentzio arduradunak azaldu duenez, Minbiziaren Aurkako Elkartearen Bidasoako Egoitzatik, “Bidasoa eskubaloi taldearekin lankidetzan, kontzientziaziorako zenbait jarduera antolatuko dira urriaren 19ra arte”. Horrela, urriaren 9an Bidasoa klubeko bazkideen arten Minbiziaren Aurkako elkarteko bazkide egingo diren 50 pertsona lortzeko erronka hasi zuten.\nUrriaren 16an, Zabaltza plazan elkartearen Bidasoako delegazioko boluntarioek maskarak, eskumuturrekoak eta zapi arrosak (Bidasoa klubak emandakoak) saltzeko eta elkarteko zerbitzuen berri emateko postua ipiniko dute. Hurrengo egunean, urriaren 17an, Bidasoak Bartzelonaren kontra Artalekun jokatuko duen partiduan ohorezko sakea Minbiziaren Aurkako elkarteko kide den Nora onkologiako pazienteak egingo du.\nAzkenik, urriaren 19an, Bularreko Minbiziaren Aurkako Nazioarteko Egunean bertan, Irungo egoitzan Josune Ramiro drainatze linfatikoko tailerra eskainiko du arratsaldeko 17:30etatik 19:00etara. Tailerrean nork bere hesgailua aldatzu eta drainatzea egiteko jarraibideak emango dira. Antolakuntzak jakinarazi duenez tailerra edukiera murriztuarekin egingo da.\n2019. urtean zehar Irungo egoitzan 164 pertsonei zerbitzua eskaini zien elkarteak, zehazki, 81 paziente eta 83 senideei. Guztira 586 saio psikologiko eskaini eta ongizate arloko 368 esku-hartze egin ziren. Prebalentzia datuei dagokienez, 1.222 kasu zenbatu ziren Irunen 2019. urtean, hau da, biztanleriaren %1,81a.\nCovid-19ak eragindako pandemiak ezustean harrapatu zituen Bidasoako Minbiziaren Aurkako Elkarteko langile zein boluntarioak. Hala ere, zerbitzua era telematikoan eskaintzen jarraitzeko modua topatu zuten. “Koronabirusaz gain, minbiziak gure artean jarraitzen du eta aurre egin behar zaio”, Amaia Izetak azaldu duenez. Hortaz, elkarteko kideek arreta psikologikoko zerbitzuak, laguntzen kudeaketarako aholkularitza edo material ortopedikoaren mailegua erabiltzen jarraitzeko aukera izan zuten. “Normalean ospitaletik eskaintzen diren zerbitzu asko bertan behera gelditu ziren, beraz, gure jarduerarekin jarraitzea ezinbestekoa izan zen”, gaineratu du prebentzio arduradunak.\nUztailean Bidasoan Minbiziaren Aurkako Aste berezia prestatu zuen elkartearen Bidasoako ordezkaritzak eta, hainbat jardueren artean, bazkide berriak lortzen ahalegin berezia egin zen. Amaia Izetak adierazi duenez, “elkartearen helburuetako bat gaixotasunaren inguruko ikerketa sustatzea da eta, bazkide berriei esker, gaixotasunaren ikerketa sustatzeko ekintzak aurrera eraman ditzakegu”.\nEgun elkarteak aurrez aurreko zerbitzu gehienak berreskuratu dituen arren, zenbait kasuetan arreta bideo-deien bitartez eskaintzen da. Amaia Izetak azaldu duenez, “paziente asko arrisku handiko taldekoak direnez, zerbitzuak era telematikoan eskaintzen jarraitzea ezinbestekoa da”. Gainera, konfinamenduan eta pandemiaren hilabete gogorrenetan zehar Covid-19 pairatu zuten familiei guztiz doakoa izan zen laguntza-plan berezia eskaini zitzaien, hau da, dolu zerbitzua, aholkularitza juridikoa, laguntza sozial, boluntariotza edo material ortopedikoaren mailegua eskainiz, hau da, minbiziaren presentzi arintzen laguntzen duten keinuak.\nPosted in ErreportajeakTagged bidasoa, Bularreko minbizia, Ibilaldi Osasungarriak, irun, irunero, Minbiziaren aurkako elkartea\nOKencasa: Mendekotasuna duten adinekoak zaintzen dituztenak babesteko programa\nJabier Muguruzak urriaren 25ean euskal kantagintzaren errepasoa egingo du Irunen Geltokiak Izarretara emanaldiarekin


Artistak hur izatea eskertzen dau Azokako publikoak - bizkaie.biz\nBizkaie! 2019-12-08 13:43 Euskerea berbagai\nArgitaletxe gehienak pozik dagoz egindako salmentakaz.\nAzokea domekan; jenteak egun guztietan bete dau Landako | Ikusi handiago | Argazki originala\nDurangoko Azokearen 54. edizinoa amaitzear da, eta argitaletxe, diskoetxe zein ganerako eragileak balantzea egiten hasi dira. Bakotxak bere eretxia dauka, baina gehienak pozik dagoz saldutakoagaz. Jente asko ibili dala be nabarmendu dabe.\nPamiela argitaletxean, esate baterako, aurten oso ondo ibili dirala dinoe, helduen zein umeen liburuak publikoaren gustukoak izan dira, itxuraz. Duda barik, Bernardo Atxagaren eta Joseba Sarrionandiaren lan barriek tiratu dabe salmentetatik, aurreikustekoa zan legez. Baina umeen alorreko Etxe honetan album ilustradua be asko saldu da.\nMusikeari jagokonez, Elkar da erakusmahai gehien dituana. Halandabe, diskoetxe horretako ordezkariek esan dabe, katalogoko ehundazak lanen artean bi nabarmendu dirala: Eñaut Elorrietaren eta Ruper Ordorikaren diskoak. Salmenta aldetik, pozik dagoz Elkarrekoak, baina aurreko urteakaz ez dabe alde handirik igarri, ez onerako ez txarrerako.\nAzken urteotako jokera baten barri emon deuskue Elkarrekoek: Jenteak gero eta gehiago baloretan ditu hurrekotasuna eta berehalakotasuna. Hortaz, Durangoko Azokea giltzarria da publikoagana heltzeko, hurrekotasuna zein berehalakotasuna eskaintzen dituan hitzordua dan ezkero.\nArtistak hur izatea zenbateraino dan inportantea erakusteko, datu bat emon dabe Elkar diskoetxekoek: Musikari bat diskoak sinatzen dagoan momentuan, erakusmahaian, haren produktuak askoz gehiago saltzen dira, eta jokera hori gero eta nabarmenagoa da.


Poesiaren erritmora dantzan - ARGIAren barrenak\nHasiera » Erredakzioa » Poesiaren erritmora dantzan\n[Itsaso Zubiria Etxeberria] Poesiaren erritmoa segitzea kostatzen zait. Jazz-arena bezala. Ez naiz sekula abila izan poesia irakurtzen, ez naiz eroso sentitzen. Askotan ez bada ere, saiatu izan naiz inoiz testuan sartzen; baina huts egiten dut beti. Nobela-zalea naiz ni. Poperoagoa, ziurrenik, poesia zaleentzat. Nobela aski rockero eta heavy-ak ere badaudela erantzungo nieke nik. Baina neurri batean miresten ditut niri hain zail egiten zaidan zerbait horren eroso irensten dutenak. Igor Estankona ARGIAko kolaboratzailea kasu. Irakurri bakarrik ez, poesia kritikak egiten aritu baita azken hamar urte hauetan astekarian.\nEz da ohikoena poesia kritikak idaztea eta halaxe galdetu diot berari ere, nolatan hasi zen ARGIAn lan hori egiten. “Ordurako Hikan eta Garan banenbilen kritikak egiten eta modu oso naturalean heldu zitzaidan ARGIAtik eskaintza”, adierazi du eta jarraitu: “ARGIAn beti izan zarete poesia-zaleak, arean artistak, gutxienei gustatzen zaizkien gauzen zaleak”. Poesia liburuen bi aldeetan jokatzen du: bost poesia liburu ditu idatziak eta irakurri eta kritikatuak hamaika.\nArgitaratutako bere liburuen inguruan egindako elkarrizketak jasoak ditu ARGIAk eta tartean ere galdegiten zaio kritikaz. “Nire izaeraren arabera jokatzen dut: ez zait gustatzen gatazkan ibiltzea”, adierazi zion ia orain hogei urte Miel A. Elustondori. “Iritzia emateko geroz eta erreserba gutxiago daukat. Horrek ematen dizu askatasun bat idazteko, beti errespontsabilitatetik eta errespetutik, zure gustuei buruz. (…). Lehen uste genuen liburuak kritikatzen ari ginela, eta nik uste dut gehiago kritikatzen ditugula tendentziak, edo estiloak, edo poema motak. Nik kritika batean adierazten nabilena da, bakar bakarrik, liburu bat iruditu zaidala atsegina edo ez. Eta nire gustuen barruan liburu hori dagoela ondo idatzita edo ez. Uste dut behar dela horretan be trebakuntza bat; lehenengo kritiketan galdu egiten zara, baina orain gutxiago”, erantzun zion Gorka Bereziartua Mitxelenari 2009an.\n“Denboraldi baterako erretiroa” dela esan digu idazleak. Zeregin askotan sartuta dabilela eta garai bareagoak heltzean ekingo diola berriz poesiaren gainean esaka aritzeari.


EUSKAL KOPA FEMENINA: El GDKO Ibaizabal aguanta el empuje del Añares Rioja (65-52) y pasa a la siguiente Fase\nEuskadiko Federazioa 2017/09/17\n
Ostiral honetan aurkeztu dute, Emakumezkoen Ligan eta LF 2 Ligan parte hartzen duten 5 euskal taldeek jokatuko duten Emakumezkoen Euskal Kopa. Txapelketa Galdakaoko Urreta kiroldegian ospatuko da. Aurkezpenean izan dira Koldo Goioaga, Galdakaoko Udaleko Gazteria eta Kirol Zinegotzia, German Monge, Euskadiko Saskibaloi Federazioko Presidentea, Koldo Mendia, Bizkaiko Saskibaloi Federazioko Presidentea eta Gorka Paternina, CB Ibaizabal taldeko presidentea.
\nEmakumezkoen txanda iritsi da eta denboraldiko lehen titulua lortzea izango dute helburu. Bost talde euskaldun ariko dira, Emakumezkoen ligako hiruak: Lointek Gernika Bizkaia, Lacturale ART Araski eta IDK Gipuzkoa, eta bigarren mailan dauden biak: Añares Rioja ISB eta GDKO Ibaizabal. Talde guztiek iaz Lointek taldeak lorturiko titulua eskuratzea izango dute helburu.\nZita Galdakaoko Urreta kiroldegian izango da eta Koldo Goioaga zinegotziak “ Euskal Kopa gure herrira ekartzea desio izan dugu denbora askoan, eta oso harro gaude hemen jokatzeaz” aitortu zuen. “Sarrera dohainekoa izango da eta Galdakaoztar, Bizkaitar, Gipuzkoar eta Arabar guztiak gonbidatuak daude eta ongietorriak izango dira”.\nBestalde, Euskal Federazioko presidenteak eskerrak eman zizkien bertaratutako guztiei eta “ohore bat da CB Ibaizabalen,Galdakaoko Udalaren, Eusko Jaurlaritzaren eta Bizkaiko Saskibaloi Federazioaren laguntza izatea ohore bat da”. Euskal Kopa “Urretako instalazioetan ospatuko da egungo 5 talde onenekin”. German Mongek, “Txapelketa honetan lehiatuko dien jokalariek erdiak baino gehiago Euskaldunak izango dira” adierazi zuen.\nKoldo Mendiak zorterik onena opa zien talde bizkaitarrei eta lehiaketa sistema azaldu zuen. Bi fase izango dira: lehena igande honetan, Irailak 17, LF2ko taldeekin eta irabazlea hurrengo fasera sailkatuko da. Bigarren fasea Irailaren 23 eta 24ean ospatuko da. Larunbatean finalerdiak eta Igandean Finala eta 3 eta 4. Postuetarako sailkatzea.\nGorka Paterninak, “ez dago modu hobeagorik hasteko, euskal talde onenak ekartzea baino” adierazi zuen. Jaiak zirela aprobetxatuz honako adierazi zuen Paterninak “ Lehendabiziko kanporaketak Jaietako Azken egunarekin egiten du bat eta denak gonbidatzen ditugu jaiez eta saskibaloiaz gozatzera etortzera. Espero dugu hurrengo asteburuan ospatuko den azken fasera ere etortzea eta gu bertan izatea”.\nTorneo hau Euskadiko Saskibaloi Federazioak antolatzen du eta Bizkaiko, Gipuzkoako eta Arabako Federazioen laguntzaz gain, CB Ibaizabal, Galdakaoko Udala eta Eusko Jaurlaritzaren babesa ere badu.\nEGUTEGI OSOA\nEmakumezkoen Euskal Kopa ordua heldua da\nEUSKAL KOPA EBA: Easo eta Santurtzi garaitu gabeko ekipo bakarrak dira


MX3Tko hiru bolari, Euskal Herriko txapelketako lehen postuetan - Lea-Artibai eta Mutrikuko Hitza : Lea-Artibai eta Mutrikuko Hitza\nMX3Tko hiru bolari, Euskal Herriko txapelketako lehen postuetan\nZapatuan [urriak 16] hasi zen Euskal Herriko 31. Euskal Herriko Hiru Txirlo Bola Joko Txapelketa Argiñetan. Soraluzeko San Andres taldeko Jose Gabriel Nuñezek bota zituen txirlo gehien.\nSoraluzeko San Andres taldeko Jose Gabriel Nuñezek bota zituen txirlo gehien. Argazkia: MX3T\nBola jokorako gogoa bazegoela argi geratu zen zapatuan [urriak 16] Elorrioko Argiñetan hasi zen 31. Euskal Herriko Hiru Txirlo Bola Joko Txapelketan. Parte hartze handiagaz hasi da norgehiagoka. Guztira, 73 bolarik parte hartu zuten txapelketako lehen jardunaldian, tartean Markina Xemeingo Hiru Txirlo Taldeko (MX3T) 27 bolari aritu ziren, eta horietatik hiru sailkapen orokorreko lehen seiren artean geratu ziren, bakoitzak sei txirlo botata.\nZortzi txirlogaz, Soraluzeko San Andres taldeko Jose Gabriel Nuñez jarri da txapelketaren buruan. Bigarren, Eibarko Asola Berriko Bittor Rodriguez geratu zen, 6 txirlo botata. Txirlo kopuru bera bota zuten MX3Tko Jon Aransolok, Jose Angel Fernandezek eta Oier Azumendik, eta hirugarren, laugarren eta bosgarren postuetan geratu ziren hurrenez hurren. Seigarrena, berriz, 5 txirlogaz, Eibarko Asola Berri taldeko Sergio Rodriguez izan zen.\nTaldeka Eibarko Asola Berri A (Bittor Adtigarraga-Bittor Ugarteburu-Olaitz Rodrigez-Sergio Rodrigez-Alex Campos) doa sailkapenaren buruan 17 txirlogaz, eta bikoteka Markina-Xemeingo MX3T taldeko Jon Aransolo eta Jose Angel Fernandez, 12 txirlogaz.\nMX3Tko Jon Aransolo, Jose Angel Fernandez eta Oier Azumendi. Argazkia: MX3T\nEguraldi ona eta giro ederra izan zituzten lagun bolariek lehen saioan. Pena bakarra Elorrioko inor gerturatu ez izana izan dela azaldu du Mikel Urkia Zuloaga Euskal Herriko hiru txirlo bola joko modalitatearen lehendakariak. “Argiñetan dagoen bolatoki ederra ikusita txapelketa bertara eramatea pentsatu genuen hiru txirlo bola jokoa bertakoengana hurreratzeko, baina ez zen inor etorri”.\nTxapelketako bigarren jaurtiketa Soraluzeko San Andres auzoko bolatokian jokatuko da. Zapatuan [urriak 23] izango da hitzordua, 17:00etan.


Isiltasun Politika - Lege Oharra | AZKUE Lekeitioko Ikastola\nIsiltasun Politika - Lege Oharra\nRESURRECCION MARIA AZKUE IKASTOLAK ondorengo helbidea du: Atea z/g, 48280 Lekeitio. Website honekin edo bere zerbitzuekin zerikusia duen edozein gaitarako hurrengo telefono zenbakian harremanetan jar zaitezke: 94 684 09 59. Bestela, hurrengo posta elektronikora bidera zaitezke: lekeitio@lekeitiokoikastola.eus\nlekeitiokoikastola.hl361.dinaserver.com domeinua R.M. AZKUE IKASTOLArena da.\n2. ZER DA R.M. AZKUE IKASTOLAREN WEB SITE DELAKOA?\nOrain lekeitiokoikastola.hl361.dinaserver.com tokian zaude. Hori espazio elkarreragilea da eta R.M.AZKUE IKASTOLAk sortu du produktu eta zerbitzuei buruz informazio handiagoa eskaintzeko.\nWeb toki honetaz gozatzeko, erabiltzaileak nabigatzailea izan beharko du; Hobe PCrako edo Macerako Internet Explorer 5.5 edo goi mailakoa bada. Halaber, monitoreak gutxienez 800 x 600 pixel izango ditu eta Macromediako Flash plug-in delakoa behar da. Azkenekoa doan deskarga daiteke hurrengo helbidetik: http://www.macromedia.com. R.M.AZKUE IKASTOLAk beharrezkotzat jotzen dituen aldaketa teknikoak egin ahal izango ditu kalitatea, sistemaren eraginkortasuna eta errendimendua eta gai-sareetara eta Internetera konexioa hobetzeko.\nWeb orri hau R.M.AZKUE IKASTOLArena da. Markak, domeinu-izenak eta jabetza intelektualaren gainerako eskubideak R.M.AZKUE IKASTOLArenak dira. Beraz, ezin daiteke edukirik laga, kopia, erreproduzi, argitara, karga, transmiti, bana edo ustia. Salbuespen bakarra web orria eta helburuekin bat web orria erabiltzea da. Ildo horri jarraiki, deskarga eta kopia pribatuak egin daitezke, baina baldintza hauetan zehaztutako erabileretatik kanpo atera gabe. Aurrekoaren kontra eginez gero, egilearen edo R.M.AZKUE IKASTOLAren jabetza-eskubideak bortxatuko dira. Edukiak hemen baimentzen ditugun helburuetatik kanpo erabiliz gero edo helburu horiek aldatuz gero, egilearen jabetza-eskubideak eta R.M.AZKUE IKASTOLAren jabetza-eskubideak bortxatuko dira. Erabilera-baldintza hauetarako debekatuta dago eduki hauek beste edozein web orritan edo sare informatikotan erabiltzea.\nErabilera-baldintza website delakoan aldatu gabe dirauten bitartean mantenduko dira. Ildo horri jarraiki, R.M.AZKUE IKASTOLAk edozein unetan horiek aldatzeko edo deuseztatzeko eskubidea izango du. Aldaketa horiek web orrian bertan agertu beharko dira.\nR.M.AZKUE IKASTOLAk ahalegin handiak egin ditu web honek kalitatea izateko eta eskaintzen duen informazioan eta zerbitzuetan berariaz bermatzen du erabiltzaileen partaidetza. Hala eta guztiz ere, Internetek dituen ezaugarriengatik, R.M.AZKUE IKASTOLAk ez ditu bermatzen web orriko edukiak, ezta web orriaren funtzionamenduaren eskuragarritasuna eta jarraipena ere. Gauza bera aipa dezake matxurak konpontzeari buruz. Halaber, zerbitzarian edo web orrian sistemarentzat birusak edo bestelako elementu kaltegarriak izan daitezke. Dena delakoa, halako ezer ez gertatzeko, etengabe lanean dihardugu. Nolanahi ere, R.M.AZKUE IKASTOLAk web orri honen edukien erabilerari dagokionez ez du erantzukizunik.\naxolagabekeria barne, baina ez mugatuta, galerengatik eta eskaerengatik erabiltzailearen aurrean R.M.AZKUE IKASTOLAren erantzukizunak erabiltzailea web orrira sartzeko ordaindutako zenbatekoa ez du gaindituko.\nAurreko atalean adierazitakoaren ondorioz, eta internetek dituen berezitasunengatik, R.M.AZKUE IKASTOLA ez da izango web orriaren edukiak erabiltzearen ondorioz edo ezin erabiltzearen ondorioz sortutako edozein kalte eta galeraren arduraduna, arduragabekeria barne, baina mugatu gabe. Are gehiago, ez du erantzukizunik izango R.M.AZKUE IKASTOLAk edo R.M.AZKUE IKASTOLAk baimendutako edozein ordezkarik kalei buruz jakinean jarriz gero. Kalte eta galera guztiengatik, axolagabekeria barne, baina ez mugatuta, galerengatik eta eskaerengatik erabiltzailearen aurrean R.M.AZKUE IKASTOLAren erantzukizunak erabiltzailea web orrira sartzeko ordaindutako zenbatekoa ez du gaindituko.\nR.M. AZKUE IKASTOLAk ez du kontrolik web orrialdea erabil dezaketenekiko eta beren kokaguneekiko. Web orriko erabiltzaileak eta R.M.AZKUE IKASTOLAk, bere eskumenei berariaz uko eginez, Lekeitioko Epaitegiek eta Auzitegiek agindutakoa beteko dute web orriarekin zerikusia duten erreklamazio eta gatazka guztietan.\nlekeitiokoikastola.hl361.dinaserver.com web orriaren helburu nagusia R.M.AZKUE IKASTOLAren produktuen, zerbitzuen eta jardueren berri ematea da.\nDatu pertsonalak babesteari buruz, R.M.AZKUE IKASTOLAk legezko betebeharrak onartzen ditu, bereziki hurrengo eremuetan:\nR.M.AZKUE IKASTOLAk erabiltzaileak informazio egokia izatea nahi du. Hala, berariaz, aske eta borondatez erabaki ahal izango du datuak eman nahi dituen. Ildo horri jarraiki, erabiltzaileari datuak fitxategi automatizatuan sartuko direla jakinaraziko zaio. Fitxategi automatizatuaren titularra eta arduraduna R.M.AZKUE IKASTOLA izango da. Helbidea honako tokia du: Atea z/g, 48.280 Lekeitio; Datuekin tratamendu automatizatua gauzatuko da eta helburua honakoa izango da:\nAurkakoa adierazten ez bada, galdeketetan biltzen diren datuak website eta web orriaren jardueretan parte hartzeko eta horietan sartzeko beharrezkoak eta derrigorrezkoak dira. R.M.AZKUE IKASTOLAk ezingo ditu erregistratu derrigorrezkoak diren datuak ematen ez dituztenak.\nIndarrean dagoen legerian datu pertsonalak babesteari buruz, R.M.AZKUE IKASTOLAk segurtasuna ziurtatzeko konpromisoa du. Ildo horri jarraiki, galerak, erabilera okerrak, aldaketak, baimenik gabeko sarrerak eta gainerako arriskuak saihesteko neurri teknikoak eta antolakuntzazkoak hartu ditu. Era berean, ondorengoaren berri eman nahi da: segurtasun-mekanismoen artean pasahitzaren formula erabiltzen dela. Pasahitza erabiltzaileak eta R.M.AZKUE IKASTOLAk besterik ez dakite.\nHalaber, R.M.AZKUE IKASTOLAk fitxategi automatizatuek duten datuei buruz isilpea gorde behar du. Hori indarrean dagoen legeriak xedatzen du. segurtasuna da. Erabiltzailearen ordenagailutik gure zerbitzarietara datuak transmititzeko orduan, arreta handia jartzen dugu.\nErabiltzailearen erregistro-datuak pasahitzaren bidez babesten dira. Hala, bakarrik erabiltzaileak edo R.M.AZKUE IKASTOLAk erabil eta ikus, deusezta, berretsi edo ezaba ditzake datuak erregistrotik. Erabiltzaileari bere pasahitza inori ez ematea gomendatzen diogu.\nAzkenik, honakoa gomendatzen da: erabiltzaileak bere ordenagailua ez badu erabiltzen, lekeitiokoikastola.hl361.dinaserver.com web orritik irten baino lehen saioa ixtea ala nabigatzailea ixtea. Horrekin datu pertsonalak eta korrespondentzia inork ez erabiltzea ziurtatzen da, batez ere, ordenagailua beste norbaitek erabiltzen badu edo beste batzuekin partekatzen bada edo ordenagailua toki publikoan erabiltzen bada, hala nola liburutegian edo "internet kafean".\nWeb hau erabiltzean, erabiltzaileak dokumentu hau arretaz irakurri duela onartzen dugu, baita ulertu eta aholkuak jarraitu dituela ere. Erabiltzailea datuak babesteko politikarekin edo aholkuekin ados ez badago, mesedez, ez erabili gure web orria. Beharrezkotzat jotzen dugunean, erabilera-baldintza aldatzeko eskubidea gordetzen dugu. Aldaketak eginez gero, erabiltzaileak web orri hau edo R.M.AZKUE IKASTOLAren beste web orriak erabiltzen jarraitzen badu, baldintza berriak guztiz onartuko ditu.\n© RESURRECCION MARIA AZKUE IKASTOLA Eskubide guztiak gordeak.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Sistema elektroteknikoak eta automatizatuak (Heziketa zikloa). Goi maila" genre_facet:"Curriculumeko baliabideak" author_facet:"R-400"\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Sistema elektroteknikoak eta automatizatuak (Heziketa zikloa). Goi maila Generoa / Forma: Curriculumeko baliabideak Egilea: R-400\n1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazio-teknikak (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...